
讜旨砖讈职诪讜旨讗值诇 讗指诪址专 诇指讗 讬指讚址注职谞指讗 诪址讗讬 讗值讚讜旨谉 讘旨址讛旨 砖讈侄诪旨指讗 诇止讗 讙旨指诪址专 诇职讛址拽职谞讜止转讜止 讗侄诇旨指讗 讘旨执砖讈职讟指专 讜职讗值讬谉 砖讈职讟指专 诇职讗址讞址专 诪执讬转指讛

 诪转谞转 砖讻讬讘 诪专注 砖讻转讜讘 讘讛 拽谞讬谉 讘讬 专讘 讗诪专讬 讗专讻讘讬讛 讻讜'. 注诇 讻专讞讱 讘讻讜转讘 讻诇 谞讻住讬讜 驻诇讬讙讬 专讘 讜砖诪讜讗诇 讚讗讬 讘诪转谞转 砖讻讬讘 诪专注 讘诪拽爪转 砖讻转讘 讘讛 拽谞讬谉 驻诇讬讙讬 讘讛讚讬讗 讛讜''诇 诇诪讬诪专 诪转谞转 砖讻讬讘 诪专注 讘诪拽爪转 讻讜' 讜注讜讚 讛讗 转谞谉 诪转谞讬' 住转诪讗 砖讬讬专 拽专拽注 讻诇 砖讛讜讗 诪转谞转讜 诪转谞讛 讜诇讗 诪驻诇讬讙 讘讬谉 讻转讘 讘砖讟专 拽谞讬谉 讘讬谉 诇讗 讻转讘讜 讘转讜讻讜 讜讛讬讗讱 讗诪讜. 砖诪讜讗诇 诇讗 讬讚注谞讗 诪讗讬 讗讬讚讜谉 讘讛 讜诇讗 拽谞讛 讛讗 讻讬讜谉 讚讻转讬讘 讘讛 拽谞讬谉 讜诪转谞转 诪拽爪转 讛讬讗 注诇 讻专讞讱 拽转谞讬 诪转谞讬' 讛专讬 讛讬讗 诪转谞讛 讜讻谉 驻专''讞 讜注讜讚 讛讗 驻住拽谞讗 诇讚讘专讬 讛讻诇 讛诇讻转讗 讚诪转谞转 砖讻讬讘 诪专注 讘诪拽爪转 讘注讬讗 拽谞讬谉 讜讛专讬 讛讬讗 诪注转讛 讻诪转谞转 讘专讬讗 诇讙诪专讬 讜讗讬谞讜 讬讻讜诇 诇讞讝讜专 讘讜 讗驻讬诇讜 讻砖注讜诪讚 讜讗诐 讗讬谉 讘讛 拽谞讬谉 讗讬谞讛 讻诇讜诐 讜讗驻讬诇讜 讗诐 诪转 诇讗 拽谞讛 讜诇讗 讛讜讛 诇讬讛 诇讙诪专讗 诇拽讜讘注讛 讗讞专 讛驻住拽 讜注讜讚 诪讚专诪讬谞谉 注诇讛 诇拽诪谉 诪讚专讘 讬讛讜讚讛 讗诪专 砖诪讜讗诇 砖讻讬讘 诪专注 砖讻转讘 讻诇 谞讻住讬讜 讻讜' 诪讻诇诇 讚讛讗 谞诪讬 讘讻讜转讘 讻诇 谞讻住讬讜 诪讬讬专讬: 砖讻转讜讘 讘讛 拽谞讬谉. 讜讛讜讗 讛讚讬谉 讗诐 讗讬谉 讻转讜讘 拽谞讬谉 讘转讜讱 讛砖讟专 讗讜 讗驻讬诇讜 讗讬谉 讻讗谉 讛砖讟专 讻诇诇 讗诇讗 砖讻讬讘 诪专注 砖讛讝讻讬专 爪讜讜讗转 砖讻讬讘 诪专注 讻砖讞诇拽 讻诇 谞讻住讬讜 讜讙诐 讛拽谞讛 讗讜转诐 讘拽谞讬谉 住讜讚专 诇诪拽讘诇 诪转谞讛 讗讘诇 讗讜专讞讗 讚诪诇转讗 谞拽讟 砖讚专讱 诇讻转讜讘 讛爪讜讜讗讜转 讜讛拽谞讬讬谞讬谉 讘砖讟专 讻讚讬 砖诇讗 转砖转讻讞 讛爪讜讜讗讛 讜讗驻讬' 诇砖诪讜讗诇 讚讗诪专 诇讗 讬讚注谞讗 诪讗讬 讗讬讚讜谉 讘讛 砖诪讗 诇讗 讙诪专 诇讛拽谞讜转讜 讗诇讗 讘砖讟专 讛''讛 讗诐 诇讗 谞讻转讘 讛拽谞讬谉 讘转讜讱 讛砖讟专 讜讻讚讘注讬谞谉 诇驻专讜砖讬 讘住诪讜讱 讜专讗讬讛 诇讚讘专 诪讛讗 讚专诪讬谞谉 注诇讛 讘住诪讜讱 诪讛讗 讚讗诪专 专讘 讬讛讜讚讛 讗诪专 砖诪讜讗诇 砖讻讬讘 诪专注 砖讻转讘 讻诇 谞讻住讬讜 讗注''驻 砖拽谞讜 诪讬讚讜 讻讜' 讜讛讬讬谞讜 讘拽谞讬谉 讘注诇诪讗 讘诇讗 讻转讬讘讛 讘砖讟专 诪讬讬专讬: 讗专讻讘讬讛 讗转专讬 专讬讻砖讬. 讻诪讜 专讜讻讘讬 讛专讻砖 (讗住转专 讞) 讛诪专讻讘讛 诇专讻砖 (诪讬讻讛 讗) 讻诇讜诪专 讛讟讬诇 砖转讬 讻讜讞讜转 诇爪讜专讱 诪转谞讛 讝讜 注''讬 砖讻转讘 讘讛 讻讚拽爪讬专 讜专诪讬 讘注专住讬讛 讜讻诇 诇砖讜谉 砖讻讬讘 诪专注 谞转谉 讘讛 讻讞 砖讻讬讘 诪专注 讻讚诪驻专砖 诇拽诪讬讛 讜注''讬 拽谞讬谉 砖讻转讜讘 讘讛 砖讗讬谞讜 爪专讬讱 讘爪讜讜讗转 砖讻讬讘 诪专注 讗诇讗 讘诪转谞转 讘专讬讗 谞转谉 诇讜 讻讞 诪转谞转 讘专讬讗 砖讗诐 注诪讚 讗讬谞讜 讞讜讝专 讚讻讬讜谉 讚讚讘专讬 砖讻讬讘 诪专注 讻讻转讜讘讬谉 讜讻诪住讜专讬谉 讚诪讜 讜诇注谞讬谉 诪讬拽谞讗 诇讗讞专 诪讬转讛 诇讗 爪专讬讱 拽谞讬谉 讛诇讻讱 诇讬讬驻讜转 讻讞讜 砖诇 诪拽讘诇 诪转谞讛 讛拽谞讛 讘拽谞讬谉 讻讚讬 砖诇讗 讬讜讻诇 诇讞讝讜专 讘讜 讗驻讬诇讜 讗诐 讬注诪讜讚 诪讞诇讬讜: 砖讗诐 讗诪专 讛诇讜讗转讜 诇驻诇讜谞讬. 讘讝讗转 讛诪转谞讛 讗诐 谞转谉 诇讜 讛诇讜讗讛 砖讞讬讬讘 诇讜 讗讬砖 讗讞专 讗注''讙 讚诇讬讻讗 诪注诪讚 砖诇砖转谉 拽谞讛 讚拽讬讬诪讗 诇谉 [讙讬讟讬谉] (讚祝 讬讙.) 诪谞讛 诇讬 讘讬讚讱 转谞讛讜 诇驻诇讜谞讬 讘诪注诪讚 砖诇砖转谉 拽谞讛 诇讗 砖谞讗 诪诇讜讛 讜诇讗 砖谞讗 驻拽讚讜谉 讜讛讻讗 拽谞讬 讘爪讜讜讗转 砖讻讬讘 诪专注 讜讗注''讙 讚诇讬讻讗 讘诪注诪讚 砖诇砖转谉: 诇讗 讬讚注谞讗 诪讗讬 讗讬讚讜谉 讘讛. 讚诇诪讗 诇讗 拽谞讛 讻诇诇 讗驻讬诇讜 讗诐 诪转 讚讻讬讜谉 讚讛讜讛 拽谞讬 讘讗诪讬专讛 讘注诇诪讗 讘爪讜讜讗转 砖讻讬讘 诪专注 讛讜讗讬诇 讜诇讬讻讗 砖讬讜专 谞讻住讬诐 诇诪讛 诇讬 转讜 诇讗拽谞讜讬讬 讘住讜讚专 讛诇讻讱 讗讬讻讗 诇诪讬诪专 诪讬讛讚专 讛讚专 讜注拽专 诪诪谞讛 讻讞 诪转谞转 砖讻讬讘 诪专注 讜讗讬谞讜 专讜爪讛 砖讬拽谞讛 讘讗诪讬专讛 讘注诇诪讗 讗诇讗 讘拽谞讬谉 住讜讚专 讜诪讛 讛讜讗 诪拽谞讛 诇讜 讘讛讗讬 拽谞讬谉 诪转谞转 砖讻讬讘 诪专注 讛讜讗 诪拽谞讛 诇讜 讚讛讬讬谞讜 诇讗讞专 诪讬转讛 讜讗讬谉 砖讟专 诇讗讞专 诪讬转讛 讗诇讗 讗诐 讻谉 讛拽谞讛 诇讜 诪讞讬讬诐 讗''谞 讗讬谉 讛拽谞讬谉 讻转讜讘 讘砖讟专 讜讙诐 讛砖讟专 诇讗 谞讻转讘 讻诇诇 讗诇讗 砖爪讜讛 讜谞转谉 诪讞讬讬诐 讻诇 谞讻住讬讜 讘爪讜讜讗转 砖讻讬讘 诪专注 讜诪拽谞讛 讘住讜讚专 讗讬谉 拽谞讬谉 转讜驻住 砖诇讗 谞转讻讜讬谉 诇讛拽谞讜转 讗诇讗 诇讗讞专 诪讬转讛 讚诪讬讚 讻砖诪转 谞驻诇讜 谞讻住讬诐 拽诪讬 讬讜专砖讬谉 讜转讜 诇讗 讞讬讬诇讗 诪转谞转讜: 讗讬谉 讻讜转讘讬谉 讜谞讜转谞讬谉. 诇讗讞专 砖诪转 砖诪讗 诇讗 讙诪专 诇讛拽谞讜转 诇讜 讘注诇 驻讛 讗诇讗 注讚 砖讬讻转讜讘 讛砖讟专 讜砖讟专 砖谞讻转讘 诇讗讞专 诪讬转讛 诇讗讜 讻诇讜诐 讛讜讗 讚诇注谞讬谉 砖讟专 诇讗 讗诪讜专 专讘谞谉 讚讘专讬 砖讻讬讘 诪专注 讻讻转讜讘讬谉 讜讻诪住讜专讬谉 讚诪讜 讗诇讗 诇注谞讬谉 诪转谞转 诪诪讜谉 讚讗讬 讗诪专 转谞讜 谞讜转谞讬谉 讗祝 诇讗讞专 诪讬转讛: 讛诇讻转讗 讻讜转讘讬谉 讜谞讜转谞讬谉. 讚诇讬讬驻讜转 讻讞讜 砖诇 诪拽讘诇 诪转谞讛 爪讜讛 诇讻转讜讘: 拽砖讬讗 讚专讘 讗讚专讘 拽砖讬讗 讚砖诪讜讗诇 讗讚砖诪讜讗诇. 讚诇注讬诇 讗诪专 专讘 讘转专 讗讜诪讚谞讗 讚讬讬驻讜讬 讻讞讜 砖诇 诪拽讘诇 诪转谞讛 讗讝诇讬谞谉 讜砖诪讜讗诇 讗诪专 讗讬谉 砖讟专 诇讗讞专 诪讬转讛 讜讛讻讗 拽讗诪专 讗讬驻讻讗: 讛讗 讚拽谞讜 诪讬谞讬讛. 讻讚讗诪专谉 砖讻转讜讘 讘讛 拽谞讬谉 讜讛''讛 诇拽谞讬谉 讘诇讗 讻转讬讘讛 讜讻讬讜谉 讚讗拽谞讬 讘拽谞讬谉 诇讬讬驻讜转 讻讞讜 讛讜讗 讚注讘讚: 讘诪讬驻讛 讗转 讻讞讜. 讻讚诇拽诪谉 讜拽谞讬谞讗 诪讬谞讬讛 诪讜住讬祝 注诇 诪转谞讛 讚讗 讬讬转讜专 诇砖讜谉 诇讬讬驻讜转 讻讞讜 讛讜讗 讜讛''谞 讘爪讜讜讗转讜 砖讗诪专 讻转讘讜 讜转谞讜 驻讬专砖 砖讬讻转讘讜 讘砖讟专 讛讛讜讗 讬讬驻讜讬 讻讞 讚拽谞讬谉 讚诪讜住讬祝 注诇 诪转谞转讗: 

转讜住驻讜转



 讚讗讬谉 谞专讗讛 诇讜诪专 讚拽诪砖诪注 诇谉 讘专讬砖讗 讚讗讬谉 诪注诪讚 砖诇砖转谉 诪讜注讬诇 讘砖讟专 讗诐 (诇讗 转讬诪讗 讚转谞讜 讘诪转谞讬' 讛讬讬谞讜 讻转讘讜 讜讻讬) 讛讗讬 讙讜讜谞讗 砖诇讗 讘讗 讛砖讟专 诇注讜诇诐 诇讗 诪讛谞讬 诪注诪讚 砖诇砖转谉 讜注诇 讻专讞讱 爪专讬讻讬谉 讗谞讜 诇讜诪专 讛讗 讻讚讗讬转讗 讜讛讗 讻讚讗讬转讗 专讬砖讗 拽诪''诇 讚讗讬谉 讙讟 诇讗讞专 诪讬转讛 讜住讬驻讗 拽诪''诇 讚讬谉 砖诇 诪注诪讚 砖诇砖转谉 讘诪诪讜谉 讜讗注''讙 讚讚讬讬拽 讛转诐 讘讙诪专讗 讚住讬驻讗 讗讬讬专讬 讘讘专讬讗 讚讜诪讬讗 讚专讬砖讗 讗诇诪讗 诪砖诪注 砖讬砖 诇谞讜 诇讚诪讜转 讗讛讚讚讬 讛讬讬谞讜 讟注诪讗 讘讘专讬讗 讚讘注讬 诇讗讜拽讜诪讗 讘讞讚 讙讜讜谞讗 讚讗讬讬专讬 讘讞讚 讙讘专讗 讗讘诇 讗讬谞诐 讚讜诪讜转 诇讙诪专讬 讗讛讚讚讬 [讛讙讛''讛] 讜注讜讚 讬''诇 讚诪爪讬 诇讗讜拽讜诪讗 专讬砖讗 讚讙讟 砖讞专讜专 讘诪注诪讚 砖诇砖转谉 讻讬讜谉 讚讗讜拽讬 诪转谞讬转讬谉 讘讛讻讬 讜讗砖诪讜注讬谞谉 讘专讬砖讗 讚讗注''讙 讚讗诪专 转谞讜 讙讟 诇讗砖转讬 讘诪注诪讚 砖诇砖转谉 砖讗砖转讜 专讜爪讛 讘讻讱 讜讻谉 讛注讘讚 诇讗 拽谞讜 讘讻讱 讗驻讬诇讜 讗诐 转诪爪讬 诇讜诪专 砖诇注谞讬谉 讝讻讜转 谞讬讬专 讛砖讟专 讛讜讬 诪诪讜谉 讜讗讛谞讬 诇讬讛 诪注诪讚 砖诇砖转谉 诇注谞讬谉 砖讻转讜讘 讘转讜讻讜 诇讗 诪讛谞讬 讜讗注''讙 讚转谉 讻讝讻讬 讚诪讬 讛讻讗 诇讗 讬讝讻讛 讘讜 讛注讘讚 讚讗讬讻讗 诇讗讜拽诪讗 讚诪讬讬专讬 砖讗讬谞讜 讘讗讜转讛 砖注讛 讘专砖讜转 讛谞驻拽讚 讜讗谞谉 讘注讬谞谉 诪讬讚 诇讬讚 讗''谞 砖讗讬谉 讛谞驻拽讚 专讜爪讛 诇讝讻讜转 诇注讘讚 讜讝讜讻讛 讘注诇 讻专讞讜 讘诪注诪讚 砖诇砖转谉 讘诪转谞讛 讗讘诇 诇讗 讘讙讟 砖讞专讜专 讻讚驻专讬砖谞讗 诇注讬诇 讘讛诪讜讻专 讗转 讛住驻讬谞讛 (讚祝 注讜.) 砖诪讜注讬诇 诪注诪讚 砖诇砖转谉 讘注诇 讻专讞讜 砖诇 谞驻拽讚 诪讬讛讜 讗讬谉 谞专讗讛 诇讛注诪讬讚 专讬砖讗 讘驻诇讜讙转讗 讚讗诪讜专讗讬 讚讗讬讻讗 讚诪讜拽讬 诇讛 讘诪注诪讚 砖诇砖转谉 讜讗讬讻讗 讚诪讜拽讬 诇讛 讘讻转讘讜 讜转谞讜 讗诇讗 讜讚讗讬 讘住讬驻讗 讛讜讗 讚驻诇讬讙讬 讜诇讗 讛讜讬 住讬驻讗 讚讜诪讬讗 讚专讬砖讗 诪讻诇 讜讻诇 讻讚驻专讬砖讬转 诇注讬诇 讜诇讗 讙专住讬' 谞诪讬 讘讛讱 住讬驻讗 讝讛 讚讗驻讬诇讜 讘住转诐 诪谞讛 诪讬讬专讬 诪转谞讬转讬谉 讻讚讗讬转讗 讘驻''拽 讚讙讬讟讬谉 (讚祝 讬讙. 讜砖诐): 诪转谞转 砖讻讬讘 诪专注 砖讻转讜讘 讘讛 拽谞讬谉. 驻讬专砖 专讘讬谞讜 砖诪讜讗诇 讚诪讬讬专讬 讘砖讻转讘 诇讜 讻诇 谞讻住讬讜 讜讛''讛 讘诇讗 砖讟专 讗诇讗 砖讛拽谞讛 诇讜 讗诪专讬' 讚讗讬谉 拽谞讬谉 诇讗讞专 诪讬转讛 诇砖诪讜讗诇 讜讛讘讬讗 专讗讬讛 诪讚驻专讬讱 诇讛 诇拽诪谉 诪讛讗 诪讬诇转讗 讚砖诪讜讗诇 讚讗诪专 砖讻讬讘 诪专注 砖讻转讘 讻诇 谞讻住讬讜 诇讗讞专讬诐 讗注''驻 砖拽谞讜 诇讜 讻讜' 讜讗讬谉 谞专讗讛 诇专讘讬谞讜 讬爪讞拽 讘专 诪讗讬专 讚讗''讻 诪转谞讬' 讚拽转谞讬 砖讻讬讘 诪专注 砖砖讬讬专 拽专拽注 讻诇 砖讛讜讗 诪转谞转讜 诪转谞讛 讘诪讗讬 诪讬讬专讬 诇专讘 讗讬 砖诇讗 讘拽谞讬谉 讗诪讗讬 诪转谞转讜 诪转谞讛 讜讛讗 拽讬''诇 诇注讬诇 讚讘注讬 拽谞讬谉 讜讗讬 讘拽谞讬谉 讗''讻 住讬驻讗 讚拽转谞讬 诇讗 砖讬讬专 拽专拽注. 讻诇 砖讛讜讗 讗讬谉 诪转谞转讜 诪转谞讛 讜讛讗 讗讬转 诇讬讛 诇专讘 讛讻讗 讚诪转谞转讜 诪转谞讛 讘拽谞讬谉 讜注讜讚 讚诇砖诪讜讗诇 讚讗诪专 讗讬谉 讙讟 诇讗讞专 诪讬转讛 讛讜讗 讛讚讬谉 谞诪讬 讚讗讬谉 拽谞讬谉 诇讗讞专 诪讬转讛 讗''讻 诪转谞讬' 讚拽转谞讬 砖讬讬专 拽专拽注 讻诇 砖讛讜讗 诪转谞转讜 诪转谞讛 讛讬讬谞讜 讘拽谞讬谉 讗讬讱 讬讜注讬诇 诇砖诪讜讗诇 讻诇讜诐 讛诇讗 砖诪讗 诇讗 讙诪专 诇讛拽谞讜转讜 讗诇讗 诇讗讞专 诪讬转讛 讜讚讜讞拽 讛讜讗 诇讛注诪讬讚 诪砖谞转谞讜 讘诪讬讬驻讛 讻讞讜 讜讻讙讜谉 砖讗诪专 讚讘住诪讜讱 诇讗 诪砖诪注 讛讻讬 讜注讜讚 拽砖讛 诪讚驻住讬拽 讙诪专讗 讚讛诇讻转讗 诪转谞转 砖讻讬讘 诪专注 讘诪拽爪转 讘注讬讗 拽谞讬谉 讜讗诐 注诪讚 讗讬谞讜 讞讜讝专 诪砖诪注 讛讗 讘讻讜诇讛 讗诐 注诪讚 讞讜讝专 讜讗驻讬诇讜 注''讬 拽谞讬谉 讜讛讗 诇讬转讗 诇专讘 讚讗讬转 诇讬讛 讚拽谞讬谉 讗诇讬诐 讻诇 讻讱 讘讻诇 谞讻住讬讜 讻诪讜 讘诪转谞转 讘专讬讗 讜注讜讚 拽砖讬讗 讚讜讞拽 讙讚讜诇 讛讜讗 砖讛讙诪专讗 讗讬谞讜 讗讜诪专 讗诇讗 砖讟专 讜讛讜讗 讗诪专 讚讛''讛 谞诪讬 拽谞讬谉 讘诇讗 砖讟专 讜注讜讚 讚诇住驻专讬诐 讚讙专住讬谞谉 诇拽诪谉 讜讻讙讜谉 讚讻转讘 诇讬讛 讜拽谞讬谞讗 诪讬谞讬讛 诪讜住讬祝 注诇 诪转谞转讗 讚诪砖诪注 砖讘转讜讱 讛砖讟专 讻转讘 诇讜 讻谉 诪讬讛讜 讬砖 住驻专讬诐 讚讙专住讬' 诇拽诪谉 讻讙讜谉 讚讗''诇 讜拽谞讬谞讗 诪讬谞讬讛 讻讜' 讜谞专讗讛 诇专''讬 诇驻专砖 讚诪讬讬专讬 讘砖讟专 讚讜拽讗 讜讛讬讬谞讜 讟注诪讗 讚专讘 砖住讜讘专 砖诇讻讱 讻转讘 诇讜 拽谞讬谉 讘转讜讱 讛砖讟专 诇讗诇讜诪讬 讻讞讜 讬讜转专 砖讗驻讬' 讘讻诇 谞讻住讬讜 讗诐 注诪讚 讗讬谞讜 讞讜讝专 讻讬讜谉 砖讻转讘 诇讜 讘转讜讱 讛砖讟专 讜砖诪讜讗诇 住讘专 讚砖讟专 讝讛 讗讬谞讜 讗诇讗 诪讙专注 讻讞讜 讻讬 讗注''驻 砖讬砖 讘讜 拽谞讬谉 讗讬谉 讘讜 讘讻讱 讬讬驻讜讬 讻讞 讗诇讗 讬砖 诇谞讜 诇讜诪专 砖诇讗 讙诪专 诇讛拽谞讜转讜 讗诇讗 讘砖讟专 讻讜' 

专讘讬谞讜 讙专砖讜诐

砖讗诐 注诪讚 讗讬谞讜 讞讜讝专. 讛讜讗讬诇 砖讻转讜讘 讘讜 拽谞讬谉:



砖讗诐 讗诪专 讛诇讜讗转讬 诇驻诇讜' 讜讻转讘讜 拽谞讬谉 讗注"讙 讚诇讗 讛讜讛 讘诪注诪讚 砖诇砖转谉 拽谞讛. 讗讘诇 讘讘专讬讗 讘注讬谞谉 诪注诪讚 砖诇砖转谉:



讜砖诪讜讗诇 讗诪专 诇讗 讬讚注谞' 讛讬讻讬 讗讬讚讜谉 讘讛. 讛讜讗讬诇 砖讻转讘 讘讜 拽谞讬谉 讚砖诪讗 诇讗 讙诪专 诇讛拽谞讜转讜 讗诇讗 讘讗讜转讜 砖讟专 砖讻转讜讘 讘讜 拽谞讬谉 讜讗讬谉 砖讟专 讻讜':



诪砖讜诐 专讘讬谞讜. 讝讛 专讘:



讜讗讬谉 砖讟专 诇讗讞专 诪讬转讛 讜专讘 讗诪专 诇注讬诇 讗专讻讘讬讛 讗转专讬 专讬讻砖讬. 讚专讘 讗讚专讘 诇讗 拽砖讬讗 讛讗 讚拽谞讜 诪讬谞讬讛 诪砖讜诐 讛讻讬 讗专讻讘讜讛 讗转专讬 专讬讻砖讬. 诪砖讜诐 讚拽谞讬谉 诪讞讬讬诐 讛讜讗 讜诇讗 诇讗讞专 诪讬转讛 讜诇讗 讛讜讬 砖讟专 诇讗讞专 诪讬转讛 讚拽谞讬谉 诪讞讬讬诐 讛讜讛 讗讘诇 讗讬 诇讗 拽谞讜 诪讬谞讬讛 讗诇讗 讗诪专 讻转讘讜 讜转谞讜 诪谞讛 诇驻诇讜' 讜诇讗 讛住驻讬拽讜 诇讻转讜讘 讜诇讬转谉 注讚 砖诪转 讗讬谉 讻讜转讘讬谉 讜讗讬谉 谞讜转谞讬谉 讜诪砖讜诐 讚讗讬谉 砖讟专 诇讗讞专 诪讬转讛:



讜讛讻讗 讚拽讗诪专 讚谞讜转谞讬谉 讘诪讬驻讛 讗转 讻讞讜 拽讗诪专 诇讛讜 讗祝 讻转讜讘讜 讜讛讘讜. 诪讚拽讗诪专 讗祝 讻转讜讘讜 诪砖诪注 讚诪转谞讛 诪讞讬讬诐 讛讜讗讬 讜诇讛讻讬 讗诪专 讗祝 讻转讜讘讜 讻讚讬 诇讬驻讜转 讗转 讻讞讜 砖讬讛讗 谞诪讬 砖讟专 讗讘诇 讛讬讻讗 讚诇讗 诪讬驻讛 讗转 讻讞讜 诇讗 拽谞讛 讚砖诪讗 诇讗 讙诪专 诇讛拽谞讜转讜 讗诇讗 讘砖讟专 讜讗讬谉 砖讟专 诇讗讞专 诪讬转讛:



诪讬 讗诪专 砖诪讜讗诇 讛讻讬 砖诪讗 诇讗 讙诪专 诇讛拽谞讜转讜 讗诇讗 讘砖讟专 讻讜' 讜讛讗 讗诪专 专讘 讬讛讜讚讛 讗诪专 砖诪讜讗诇 讻讜'. 砖诇讗 讛讬讛 拽谞讬谉 讗诇讗 诪讞诪转 诪讬转讛. 讜讟注诪讗 讚注诪讚 诪砖讜诐 讛讻讬 讞讜讝专 讛讗 诇讗 注诪讚 讗诇讗 诪转 讛讜讬 拽谞讬谉 讜拽谞讛 讗诇诪讗 讚住讘讬专讗 诇讬讛 讚砖讟专 诇讗讞专 诪讬转讛 [讛讜讬] 砖讟专 讜拽砖讬讗 讚砖诪讜讗诇 讗讚砖诪讜讗诇:





专诪讘"谉

诪转谞转 砖讻讬讘 诪专注 砖讻转讜讘 讘讛 拽谞讬谉. 诇讗讜 讚讜拽讗 讻转讜讘 讗诇讗 讗驻讬' 爪讜讛 讘拽谞讬谉 讜诇讗 讻转讘 讻诪讬 砖讻转讘 讚诪讬 砖讛专讬 注诇 讚专讱 讘专讬' 讛拽谞讛 诇讜 讜讞讬讬砖讬谞谉 砖诪讗 诇讗 讙诪专 诇讛拽谞讜转讜 讗诇讗 讘拽谞讬谉 讜讗讬谉 拽谞讬谉 住讜讚专 诇讗讞专 诪讬转讛 讚讗谞谉 诇讗 诪砖讜诐 讻转讬讘转 砖讟专 讗转讬谞谉 诇讛讜 讚讗讟讜 讘专讬讗 砖谞转谉 砖讚讛讜 讘拽谞讬谉 讜诪转 诪讬 诇讗 拽谞讬 讗诇讗 讻诇 砖讛拽谞讛 诇讜 讘讚专讻讬 讛拽谞讗讜转 讻讘专讬讗 讞讜砖砖讬谉 诇讜 砖诪讗 诇讗 讙诪专 诇讛拽谞讜转讜 讗诇讗 砖拽谞讛 诇讜 住讜讚专 诇讗转专 诪讬转讛 讜讛专讬 讛讜讗 讻讘专讬讗 砖驻讬专砖 拽谞讬 诇讗讞专 诪讬转讛 讜诇讗 注讻砖讬讜 讻诇诇 讚讜讚讗讬 诇讗 拽谞讬.
讜转诪讛谞讬 诪讛 诇讬 讜诇讙诪讬专转 讚注转 砖诇讜 讛讗 转拽讬谞讜 专讘谞谉 讘砖讻讬讘 诪专注 讚诇讬拽谞讬 诇讗讞专 诪讬转讛 讜诇讗讜 诪讬诇转讗 讛讬讗 讚讛讗讬 讻讬讜谉 讚诪拽谞讬 讻讘专讬讗 讚讬谞讬讛 讻讘专讬讗 砖谞转谉 诇讗讞专 诪讬转讛 讘驻讬' 讚诇讗讜 讻诇讜诐 讛讜讗 注讘讚 讜注讜讚 讛讗 拽讬讬诪讗 诇谉 讘驻' 讛住驻讬谞讛 (注"讝 讘') 讚讻诇 讻讬 讛讗讬 讙讜谞讗 拽驻讬讚讗 讛讜讬 讘讛讗 拽谞讬 讘砖讗专 诪讬诇讬 诇讗 转拽谞讬 讜讘诪转谞转 砖讻讬讘 诪专注 讘讻讜诇讜 注住拽讬谞谉.
讜讛专讘 讗讘"讚 讝"诇 讗诪专 讚讛讜讗 讛讚讬谉 讘诪转谞' 砖讻讬讘 诪专注 讘诪拽爪转 讘诪爪讜讛 诪讞诪' 诪讬转讛 讛讜讗讬诇 讜讗讬谞讜 爪专讬讱 拽谞讬谉 讗诐 拽谞讜 诪讬讚讜 讞讬讬砖讬' 砖诪讗 诇讗 讙诪专 诇讛拽谞讜转讜 讗诇讗 讘砖讟专 讜讻谉 讻转讘 谞诪讬 讛专"专 诪砖讛 讛住驻专讚讬 讝"诇 讜诪砖诪注 诇讬 讚讗驻讬' 专讘 谞诪讬 诪讜讚讛 讘讛.
讜讛讗 讚讗诪专讬' 注诪讚 讞讜讝专 讜讗注"讙 讚拽谞讜 诪讬谞讬讛, 讚砖"诪 讛讬讗 诪转 拽谞讛 讗注"讙 讚拽谞讜 诪讬谞讬讛 讘诪讬驻讛 讗转 讻讞讜 讛讜讗.
讜拽砖讬讗 诇谉, 诪转谞讬' (拽诪讜,讘) 讚拽转谞讬 诇讗 砖讬讬专 拽专拽注 讻诇 砖讛讜讗 讗讬谉 诪转谞转讜 拽讬讬诪转 讘诪讗讬 诪讜拽诪' 诇讛 注诇 讻专讞讱 讘砖拽谞讜 诪讬讚讜 讻讚讗诪专讬' 诇注讬诇 讜讻讬 讛讻讬 拽砖讬讗 诇专讘 讜砖诪讜讗诇 讜讗讬 讘砖诇讗 拽谞讜 诪讬讚讜 专讬砖' 讗诪讗讬 诪转谞转讜 拽讬讬诪转 讘砖诇诪讗 诇砖诪讜讗诇 讗驻砖专 诇讗讜拽讜诪' 讘诪讬驻讛 讗转 讻讞讜 讻讚讗讜拽讬诪谞讗 讗讬讚讱 诇砖诪讜讗诇 讜讗"转 诪"诪 拽砖讬讗 讗诪讗讬 诇讗 讗讜转讘讬谞谉 诪讬谞讛 讘讙诪' 讻讬讜谉 讚诪转谞讬' 诪转讜拽诪讗 诇注讬诇 讻讚砖诪讜讗诇 讚讗诪专 讘讬讚讜注 砖诇讗 讛讬讛 拽谞讬谉 讗诇讗 诪讞诪转 诪讬转' 谞讬讞讗 诇谉 诇讗拽砖讜讬讬 讚砖诪讜讗诇讗讚砖诪讜讗诇 讜注讜讚 讚诪转谞讬转讬谉 诇讗 诪驻专砖讛 讘砖拽谞讜 诪讬讚讜 讗诇讗 讗讜拽诪转讗 讚讙诪专讗 讛讬讗 讜讚砖诪讜讗诇 诪驻专砖讛 诇讬讛 讟驻讬 讗诇讗 诇专讘 讚讗诪专 诪转谞转 讘专讬讗 讛讬讗 拽砖讬讗 讚讗讬 谞诪讬 诪讬驻讛 讗转 讻讞讜 讻讬讜谉 讚拽谞讜 诪讬谞讬讛 诪转谞转 讘专讬讗 讛讬讗 讜诇讻讱 讬驻讛 讻讞讜 讚讛讗 诪转谞讬转讬谉 砖讬讬专 拽专拽注 讻诇 砖讛讜讗 讘诪讬驻讛 讻讞讜 讚讜诪讬讗 讚住讬驻讗 讜讗驻讬' 讛讻讬 讛专讬 讛讬讗 讻诪转谞转 讘专讬讗 砖讗讬谉 诇讱 讬驻讜讬 讻讞 讙讚讜诇 诪讝讛.
讜讻讬 转讬诪讗 讚讬诇诪讗 住讘讬专讗 诇讬讛 诇专讘 诪转谞转 砖讻讬讘 诪专注 讘诪拽爪转 诇讗 讘注讬谞谉 拽谞讬谉 讜诪讜拽讬 诇讛 诇诪转谞讬' 讘诇讗 拽谞讬谉 诇讗 诪砖诪注 讛讻讬 讚讛讗 讙诪专讗 讚讞讬 诇讛 讜注讜讚 讚讗拽砖讬谞谉 讘诪住讻转 讙讬讟讬谉 (讟"讝 讗') 讘驻砖讬讟讗 讜住讘专 专讘 讛讜谞讗 诪转谞转 砖讻讬讘 诪专注 讘诪拽爪转 诇讗 讘注讬' 拽谞讬谉 讜讛讗 拽讬讬诪讗 诇谉 讚讘注讬 拽谞讬谉 讗诇诪讗 诇讬讻讗 讚诇讗 住讘专 诇讛 讚讗讬 专讘 住讘讬专讗 诇讬讛 讚诇讗 讘注讬讗 拽谞讬谉 诪讗讬 拽讜砖讬讗 讗讬 专讘 讛讜谞讗 讻专讘 专讘讬讛 住讘讬专讗 诇讬讛 讜讗讚专讘讗 讗讬 诇讗 住讘专 诇讛 拽砖讬讗 讻讚讗拽砖讬谞谉 讘拽诪讗 讜讘诪住' 砖讘转 (拽讻"讞 讗') 诪讚专讘 讗讚专讘 讛讜谞讗 诪砖讜诐 讚讛讜讛 转诇诪讬讚讬讛.
讜诪讬讛讜 专讘 诪讜拽讬 诇讛 诇专讬砖讗 讘讞讚 讟注诪讗 讜住讬驻讗 讘讞讚 讟注诪讗 讜讛讻讬 拽转谞讬 砖讬讬专 拽专拽注 讻诇 砖讛讜讗 爪专讬讱 诇讬转谞' 讘注谞讬谉 砖诇讗 讬讛讗 讬讻讜诇 诇讞讝讜专 讘讜 讗讬 谞诪讬 诪砖讻讞转 诇讛 讘诪转谞转 拽专拽注 砖讗驻讬' 讘讘专讬讗 拽讜谞讛 讘砖讟专 讘诇讗 拽谞讬谉 讜讘砖讗诪专 讻转讜讘讜 讜讘诪讬驻讛 讗转 讻讞讜 讚注诇 讻专讞讬讛 讗讬转 诇讬讛 诪转讬讜讘转讗 讚讗讜转讬讘 专讘讬 讗讘讗 讘专 诪诪诇 讘驻' 讬砖 谞讜讞诇讬谉 (讘讘讗 讘转专讗 拽诇"讛 讘') 讗讬 谞诪讬 砖讻转讘 讚讬转讬拽讬 砖讚讬 谞转讜谞讛 诇讱 讻诇 谞讻住讬 谞转讜谞讬谉 诇讱 讜讝讬讻讛 讘讛 诇讗讞专 讻注谞讬谉 砖砖谞讬谞讜 讘讬谉 诪谉 讛讬讜专砖讬谉 讘讬谉 砖讗讬谞讜 诪谉 讛讬讜专砖讬谉 讘诪拽爪转 拽谞讛 诪注讻砖讬讜 讻讘专讬讗 讘讻讜诇谉 拽讜谞讛 讘砖讻讬讘 诪专注 讜讘谉 讛讗 讚讗诪专讬' 诇注讬诇 讗诐 讻诪讞诇拽 讗诐 讻谞诪诇讱 讘砖拽谞讜 诪讬讚讜 讘诪讬驻讛 讗转 讻讞讜 讛讬讗 讜讗诇讬讘讗 讚砖诪讜讗诇 讜讻谉 讛讗 讚转谞讬' 讻讜诇谉 诇专讗砖讜谉 讜讻讜' 讘讛讻讬 诪转讜拽诪讗.
讜谞拽讟讬谞谉 诪转谞转 砖讻讬讘 诪专注 砖讻转讜讘 讘讛 诪讛讬讜诐 爪专讬讻讛 拽谞讬谉 讻诪转谞转 讘专讬讗 讜诇讗 拽谞讬讗 讗诇讗 讘拽谞讬谉 讜讗驻讬' 讻转讜讘 讘讛 诪讛讬讜诐 诇讗讞专 诪讬转讛 讚诇讬讻讗 诇诪讬诪专 住讬诪谞讬 诇讞讬讬诐 拽讗诪专 讜讗讬谉 讝讛 爪专讬讱 诇驻谞讬诐.
讜诪讬讛讜 讘诪转谞转 砖讻讬讘 诪专注 砖讻转讜讘 讘讛 讝诪谉 诇讗 讗诪专讬' 讘讛 诇讗 讬讚注谞讗 诪讗讬 讗讬讚讜谉 讘讛 讗诇讗 诇讛讻讬 讻转讘讬 讝诪谉 讚讻讬 讻转讬讘 讗讞专讬转讬 讘转专讗 诇讬拽谞讬 拽诪讗 诇讗 诇讬拽谞讬.





专砖讘"讗

 诪转谞转 砖讻讬讘 诪专注 砖讻转讜讘 讘讛 拽谞讬谉. 讻诇讜诪专, 诪转谞转 砖讻讬讘 诪专注 讘讻诇 谞讻住讬讜. 讜讻转讘 讛专讘 讗讘 讘讬转 讚讬谉 讚讛讜讗 讛讚讬谉 讘诪拽爪转 讜讘诪爪讜讛 诪讞诪转 诪讬转讛. 讜讻谉 谞专讗讛 讙诐 诪讚讘专讬 专"讞 讝"诇. 讜讻谉 诪住转讘专, 讚诪转谞转 砖讻讬讘 诪专注 讘讻诇 谞讻住讬讜 讘讗讜诪讚谉 讚注转讗 讚讬讬谞讬谞谉 诇讬讛 讻诪爪讜讛 诪讞诪转 诪讬转讛, 讜诇驻讬讻讱 诇讗 讘注讬 拽谞讬谉 讜讗诐 注诪讚 讞讜讝专, 讜讛讬诇讻讱 诇专讘 讗驻讬诇讜 诪爪讜讛 诪讞诪转 诪讬转讛 讗转讬讗 拽谞讬谉 讜诪讘讟诇 诇讗讜诪讚谞讗 (讚讜谞讬) [讚讜讜讬] 诇讬讛 讚诪讬转 讻诇 砖诇讗 讛转谞讛 讘驻讬专讜砖 讗诐 诪转讬. 讜砖诪讜讗诇 讗诪专 诇讗 讬讚注谞讗 诪讛 讗讬讚讜谉 讘讛 砖诪讗 诇讗 讙诪专 诇讛拽谞讜转讜 讗诇讗 讘砖讟专 讜讗讬谉 砖讟专 诇讗讞专 诪讬转讛, 讜诇讗 讚讜拽讗 砖讟专 讗诇讗 讛讜讗 讛讚讬谉 讜讛讜讗 讛讟注诐 诇讻诇 砖讗专 拽谞讬谞讜转 砖诇 讘专讬讗, 诇驻讬 砖讗讬谉 诪转谞转 砖讻讬讘 诪专注 讞诇讛 讗诇讗 注讚 诇讗讞专 诪讬转讛, 讜诇讗讞专 诪讬转讛 讗讬谉 讬讻讜诇 诇讬转谉 讗诇讗 讚专讘谞谉 转拽讬谞讜 诇讜 讻讚讬 砖诇讗 转讟专讜祝 讚注转讜 注诇讬讜, 讜讻诇 砖讛拽谞讛 讘讚专讻讬 拽谞讬讬谞讜转 砖诇 讘专讬讗 讛专讬 讙诇讛 讚注转讜 砖讛讜讗 诪拽驻讬讚 注诇讬讜 砖诇讗 讬拽谞讛 讗诇讗 讘讛讻讬, 讜注拽专讛 诇转拽谞转讗 讚专讘谞谉, 讜讗祝 注诇 讙讘 讚拽谞讜 诪讬讚讜 讜讻转讜讘 讘砖讟专 讛诪转谞讛 讝诪谉, 讗讬谉 讗讜诪专讬谉 讝诪谞讜 砖诇 砖讟专 诪讜讻讬讞 注诇讬讜 讜讛专讬 讝讛 讻讻讜转讘 诪讛讬讜诐 讜诇讗讞专 诪讬转讛, 讚诇讗 讗诪专讜 讗诇讗 讘诪转谞转 讘专讬讗, 讗讘诇 讘诪转谞转 砖讻讬讘 诪专注 讘讻诇 讜讗讬 谞诪讬 讘诪拽爪转 讜诪爪讜讛 诪讞诪转 诪讬转讛 讗讝诇讬谞谉 讘转专 讗讜诪讚谞讗, 讜讗诪专讬谞谉 讛讚讘专 讬讚讜注 砖诇讗 谞转讻讜讜谉 讝讛 诇讬转谉 讻诇讜诐 讗诇讗 讗诐 讬诪讜转 讗讘诇 讗诐 注诪讚 诇讗 谞转讻讜讜谉 诇讬转谉, 讜讗讚专讘讗 诇讗 讻转讘 讘讜 讝诪谉 讗诇讗 诪砖讜诐 讚讚讬讬转讬拽讬 诪讘讟诇转 讚讬讬转讬拽讬 讜讛专讬 [谞转讻讜讜谉] 诇讚注转 讗诐 讬讞讝讜专 讘讜 砖讝讜 专讗砖讜谞讛 讜讛讗讞专转 诪讘讟诇转 讗讜转讛 讜讗讬 谞诪讬 讛驻讱, 讜讻谉 讗讬谉 诇讜诪专 讚讛讜讛 诇讬讛 讻诪讛讬讜诐 讗诐 诪转讬 砖讗讬谉 转讜诇讬谉 讘转谞讗讬 讘讬谉 诇专讘 讘讬谉 诇砖诪讜讗诇 注讚 砖讬转谞讛 讘驻讬专讜砖.



 讜讛讗 讚拽讗 讗诪专 砖诪讜讗诇 砖诪讗 诇讗 讙诪专 诇讛拽谞讜转讜 讗诇讗 讘砖讟专. 讜诇讗 拽讗诪专 砖诪讗 诇讗 讙诪专 诇讛拽谞讜转讜 讗诇讗 讘拽谞讬谉 讜讗讬谉 拽谞讬谉 诇讗讞专 诪讬转讛, 驻讬专砖 专"讞 讝"诇, 讚讛讻诇 注讜诇讛 诇讟注诐 讗讞讚, 诪砖讜诐 讚住转诐 拽谞讬谉 诇讻转讬讘讛 注讜诪讚 讗诪专 砖诪讗 诇讗 讙诪专 诇讛拽谞讜转讜 讗诇讗 讘砖讟专. 讗讘诇 讻转讘 讛专讘 诪讜专讬 讝"诇 讚诇专讘讜转讗 谞拽讟讬讛, 讻诇讜诪专, 诇讗 诪讘注讬讗 拽谞讬谉 诇讘讚讜 讘诇讗 砖讟专 讚诇讗 拽谞讛, 讚讛讗 讻诇 砖诇讗 讞诇 讛拽谞讬谉 诇拽谞讜转 诪注讻砖讬讜 讗讬谞讜 拽讜谞讛 诇讗讞专 讝诪谉, 讜讻讚讗诪专讬谞谉 讘谞讚专讬诐 驻专拽 讛砖讜转驻讬谉 (谞讚专讬诐 诪讞, 讘) 讚讛讗 讛讚专 住讜讚专讗 诇诪讗专讬讛, 讜讻谉 讚注转 专讘讬谞讜 转诐 讝"诇 讚讻诇 拽谞讬谉 讘诇讗 诪注讻砖讜 讗讬谞讜 讻诇讜诐, 讗诇讗 讗驻讬诇讜 拽谞讜 诪讬讚讜 讜讻转讘讜 诇讜 讗转 讛砖讟专, 讚讗讬诇讜 讘讘专讬讗 讻讬 讛讗讬 讙讜讜谞讗 拽谞讬 讻诇 砖讛砖讟专 拽讬讬诐, 讜讻讚拽讬讬诪讗 诇谉 讘诪拽讚砖 讗转 讛讗砖讛 讘砖讟专 诇讗讞专 砖诇砖讬诐 讬讜诐 砖讗诐 诇讗 谞砖专祝 讜诇讗 谞拽专注 转讜讱 砖诇砖讬诐 讬讜诐 讛专讬 讝讜 讗驻讬诇讜 讛讻讬 讻讗谉 讗讬谞讜 拽讜谞讛, 讚砖诪讗 诇讗 讙讜诪专 诇讛拽谞讜转讜 讗诇讗 讘砖讟专 讜讗讬谉 砖讟专 拽讜谞讛 诇讗讞专 诪讬转讛.
讗讬讻讗 诇诪讬讚拽, 诪转谞讬转讬谉 讚砖讻讬讘 诪专注 砖讻转讘 讻诇 谞讻住讬讜 诇讗讞专讬诐 讜砖讬讬专 拽专拽注 讻诇 砖讛讜讗 诪转谞转讜 拽讬讬诪转 讜讗诐 诇讗讜 讗讬谉 诪转谞转讜 拽讬讬诪转, 诇专讘 讛讬讻讬 诪转讜拽诪讛, 讚讘砖诇诪讗 诇砖诪讜讗诇 诪砖讻讞转 诇讬讛 讘拽谞讬谉 讜讘诪讬驻讛 讗转 讻讞讜, 讗诇讗 诇专讘 讗讬 讻转讜讘 讘讛 拽谞讬谉 讗驻讬诇讜 诇讗 砖讬讬专 拽专拽注 讻诇 砖讛讜讗 诪转谞转讜 拽讬讬诪转, 讚讛讗 讗专讻讘讛 讗转专讬 专讬讻砖讬, 讜讗讬 讻砖讗讬谉 讘讛 拽谞讬谉, 砖讬讬专 拽专拽注 诇诪讛 诪转谞转讜 拽讬讬诪转. 讜讻讬 转讬诪讗 讚专讘 住讘专 讚讗驻讬诇讜 讘诪拽爪转 诇讗 讘注讬讗 拽谞讬谉, 诇讗 讗驻砖专, 讚讛讗 讚讞讗讛 专讘讗 讜拽专讬 诇讛 讘讜拽讬 住专讬拽讬. 讜注讜讚 讚讗诇讜 讘驻专拽 讛转拽讘诇 (讙讟讬谉 住讜, 讗) 讙讘讬 讘专讗砖讜谞讛 讛讬讜 讗讜诪专讬诐 讛讬讜爪讗 讘拽讜诇专, 讗拽砖讬谞谉 诪讻诇诇 讚专讘 讛讜谞讗 住讘专 诪转谞转 砖讻讬讘 诪专注 讘诪拽爪转 诇讗 讘注讬讗 拽谞讬谉, 讜讛讗 拽讬讬诪讗 诇谉 讚讘注讬讗 拽谞讬谉, 讜讗诐 讗讬转讗 诪讗讬 拽讜砖讬讗, 讗讬 专讘 讛讜谞讗 住讘专 诇讬讛 讻专讘 讚讛讜讗 专讘讬讛, 讗讚专讘讗 住转诪讗 讚诪诇转讗 转诇诪讬讚 讻专讘讬讛 住讘讬专讗 诇讬讛. 讗诇讗 讬"诇 讚诪转谞讬转讬谉 诇讚讬讚讬讛 讘拽专拽注讜转 讜讘砖讟专 讘诪讬驻讛 讗转 讻讞讜. 讜讗讬谞讜 诪讞讜讜专 讘注讬谞讬, 讚诪住转讘专讗 讚诪讬驻讛 讗转 讻讞讜 诇专讘 诇讗 诪注诇讛 讜诇讗 诪讜专讬讚, 讜转讚注 讚讛讗 讘讻转讘讜 讜转讜 诪谞讛 诇驻诇讜谞讬 讜诪转 驻诇讬讙讬 专讘 讜砖诪讜讗诇 专讘 讗诪专 讗讬谉 讻讜转讘讬谉 讜谞讜转谞讬谉 讜砖诪讜讗诇 讗诪专 讻讜转讘讬谉 讜谞讜转谞讬谉, 讜讗讜拽讬诪谞讗 讚砖诪讜讗诇 讘诪讬驻讛 讗转 讻讞讜, 讜住转诪讗 讚专讘 谞诪讬 讗驻讬诇讜 讘诪讬驻讛 讗转 讻讞讜, 讜讗驻讬诇讜 讛讻讬 讗讬谉 讻讜转讘讬谉 讜谞讜转谞讬谉, 讗诇诪讗 诇讚讬讚讬讛 诪讬驻讛 讗转 讻讞讜 诇讗 诪注诇讛 讜诇讗 诪讜专讬讚. 讜讚讜讞拽 讛讜讗 诇讜诪专 讚讛讛讬讗 诇讗讜 诪讞诇讜拽转 砖谞讜讬讛 讚专讘 讜砖诪讜讗诇 讛讬讗 讗诇讗 讚专讘 讘砖诇讗 讬讬驻讛 讗转 讻讞讜 讜讚砖诪讜讗诇 讘诪讬驻讛 讗转 讻讞讜, 讚讘讻诇 讻讬 讛讗 诇讗 砖转讬拽 讙诪专讗 诇注讜诇诐 诪诇诪讬诪专 讜讛砖转讗 讚讗转讬转 诇讛讻讬 诇讗 驻诇讬讙讬 讗诇讗 讻讗谉 讘诪讬驻讛 讗转 讻讞讜 讻讗谉 讘砖讗讬谞讜 诪讬驻讛 讗转 讻讞讜. 讗诇讗 诪讛讛讬讗 砖诪注讬谞谉 诇专讘 讚砖讻讬讘 诪专注 砖谞转谉 讘讗讞讚 诪讚专讻讬 讛拽谞讬' 砖诇 讘专讬讗 讘拽谞讬谉 讜砖讟专 讗讜 讝讻讜 诇诪转谞转 讘专讬讗 讗讬讻讜讜谉, 讜讛讬诇讻讱 讻诇 砖讗驻砖专 砖谞讙诪专讛 讛拽谞讬讬讛 诪讞讬讬诐 讻讙讜谉 讘拽谞讬谉 讗讜 讘讝讻讜讬 讘谞讻住讬诐 拽谞讛 讜讻诇 砖讛讜讗 谞讙诪专讛 讛拽谞讬谉 诪讞讬讬诐 讻讙讜谉 诪讝讻讛 讘砖讟专 讜诇讗 谞讻转讘 讜谞诪住专 讛砖讟专 诪讞讬讬诐 诇讗 拽谞讛 讗驻讬诇讜 诪讬转 讜讗驻讬诇讜 诪讬驻讛 讗转 讻讞讜. 讻谞"诇.
讜专讘讬谞讜 转诐 转讬专抓 讚诇专讘 专讬砖讗 讘讚拽谞讜 诪谞讬讛 讜住讜驻讗 讘讚诇讗 拽谞讜 诪讬谞讬讛, 讜讻讘专 讻转讘转讬 诇诪注诇讛 讜诇讗 诪住转讘专 讛讻讬, 诪讚诪拽砖讬谞谉 诪住讜驻讗 讚诪转谞讬转讬谉 诇专讘讗 讚诪讜拽讬 专讬砖讗 讘讚拽谞讜 诪讬谞讬讛 讜讗讬爪讟专讬讱 诇讗讜拽讜诪讬 住讜驻讗 谞诪讬 讘讚拽谞讜 诪讬谞讬讛 讜诪讬驻讛 讗转 讻讞讜 讜讻砖诪讜讗诇, 讜讗诐 讗讬转讗 讟驻讬 讛讜讛 谞讬讞讗 诇讬讛 诇讗讜拽讜诪讬 讘讛讻讬谉 专讬砖讗 讻讚拽谞讜 讜住讜驻讗 讘讚诇讗 拽谞讜 讻讬讜谉 讚诪讬转专爪讗 诇讬讛 讘讛讻讬谉 讘讬谉 诇专讘 讘讬谉 诇砖诪讜讗诇. 讗诇讗 讚讜讚讗讬 专讬砖讗 讜住讜驻讗 讘讞讚 讙讜讜谞讗 谞砖谞讬转, 讗讜 讻讜诇讛 讘讚拽谞讜 诪讬谞讬讛 讗讜 讻讜诇讛 讘讚诇讗 拽谞讜 诪讬谞讬讛 讻谞"诇. 讜讬"诇 注讜讚 讚诪转谞讬转讬谉 讛讻讬 拽转谞讬, 砖讬讬专 拽专拽注 爪专讬讱 砖转讛讗 诪转谞转讜 诪转拽讬讬诪转, 讻诇讜诪专, 爪专讬讻讛 拽谞讬谉 讜讛专讬 讛讬讗 诪转谞讛 拽讬讬诪转 讜讗驻讬诇讜 注诪讚, 讜讗诐 诇讗 讻转讘 讘讛 拽谞讬谉 讗讬谞讛 拽讬讬诪转 讜讗驻讬诇讜 诪转. 讗讘诇 诇讗 砖讬讬专 讗讬谉 爪专讬讱 砖转讛讗 拽讬讬诪转 诪讞讬讬诐, 讗诇讗 讻诇 砖诪转 拽谞讛. 讜讙诐 讝讛 讗讬谞讜 诪讞讜讜专 讘注讬谞讬, 讚讗诐 讻谉 诪讗讬 拽讗 诪拽砖讛 诇注讬诇 诪住讜驻讗 诇专讘讗 讚讘注讬 拽谞讬谉 讘诪转谞讛 讘诪拽爪转 讚专讬砖讗, 讜专讘讗 谞诪讬 讗诪讗讬 诇讗 驻讬专砖讛 诇诪转谞讬转讬谉 讛讻讬谉 讜讘讛讻讬 讛讜讛 住诇讬拽 驻讬专讜砖讗 诇讻讜诇讬 注诇诪讗 讘讬谉 诇专讘 讘讬谉 诇砖诪讜讗诇 讜讗讬驻砖专 讚专讘讗 诇讗 讘注讬 诇讚讞讜拽讬 诪转谞讬转讬谉 诇讻讜诇讬 讛讗讬 讜诇驻专讜砖讛 讛讻讬谉 讻讬讜谉 讚讗砖讻讞 诇讬讛 驻专讜拽讗 专讜讬讞讗 讗诇讬讘讗 讚砖诪讜讗诇, 讗讘诇 讗谞谉 诪驻专砖讬谞谉 诇讛 讛讻讬谉 诇专讘 讻讬 讛讬讻讬 讚诇讗 转拽砖讬 诇讬讛. 讜注讜讚 谞"诇 诇砖讜谉 讬讜转专 诪专讜讜讞, 讚讛讻讬 诪驻专砖讬谞谉 (诇讗) [诇讛], 砖讬讬专 拽专拽注 讻诇 砖讛讜讗 诪转谞转讜 拽讬讬诪转 讜讗驻讬诇讜 注诪讚, 诇驻讬 砖爪专讬讻讛 拽谞讬谉. 诇讗 砖讬讬专 拽专拽注 讻诇 砖讛讜讗 讗讬谞讛 拽讬讬诪转, 砖讗诐 注诪讚 讞讜讝专, 诇驻讬 砖讗讬谞讛 爪专讬讻讛 拽谞讬谉. 讜讗诐 转讗诪专 专讘讗 (讚诪讗讬) [讗诪讗讬] 诇讗 转讬专抓 诇讬讛 讛讻讬谉. 讬"诇 诪砖讜诐 讚谞讬讞讗 诇讬讛 诇讗讜拽讜诪讛 讻讜诇讛 讘砖拽谞讜 讜诇转讬专讜爪讛 讗诇讬讘讗 讚诪拽砖讛 讚住讘讬专讗 诇讛讜 讚讻讜诇讛 诪转谞讬转讬谉 讘讞讚 (讗谞讗) [讙讜讜谞讗] 诪转谞讬转讬谉 讗讜 讘讚诇讗 拽谞讜 讗讜 讘讚拽谞讜. 讜讘讛讗 谞诪讬 诪讬转专爪讗 诇讬讻讗.



  讛讗 讚讗诪专讬谞谉: 讚专讘 讗讚专讘 诇讗 拽砖讬讗 讛转诐 讚拽谞讜 诪谞讬讛 讛讻讗 讚诇讗 拽谞讜 诪讬谞讬讛. 诪住转讘专讗 诇讬 讚讟注诪讗 讚专讘 诪砖讜诐 讚讻诇 砖讛拽谞讛 讘拽谞讬谉 讗讜 讘砖讟专 讗驻讬诇讜 讘诪讬驻讛 讗转 讻讞讜 讚注转讜 诇讬转谉 讘诪转谞转 讘专讬讗 讜讗驻讬诇讜 讘讻讜转讘 讻诇 谞讻住讬讜 讜讘诪爪讜讛 诪讞诪转 诪讬转讛, 讜讻诪讜 砖讻转讘转讬 诇诪注诇讛. 讜讛讬诇讻讱 讛转诐 讚拽谞讜 诪讬谞讬讛 诪砖注转 拽谞讬谉 拽谞讛, 讗讘诇 讘砖讟专 砖讗讬谉 讛砖讟专 拽讜谞讛 注讚 砖谞讻转讘 讜谞诪住专 讜诇讗 讛住驻讬拽讜 诇讻转讜讘 讜诇讬转谉 注讚 砖诪转 诇讗 拽谞讛. 讗讘诇 讗诐 谞讻转讘 讜谞诪住专 诪讞讬讬诐 注讚 砖诇讗 诪转 拽谞讛 谞讻住讬诐 砖讬砖 诇讛谉 讗讞专讬讜转. 讜讛讗 讚拽讗诪专 专讘 砖诪讗 诇讗 讙诪专 诇讛拽谞讜转讜 讗诇讗 讘砖讟专 讜讗讬谉 砖讟专 诇讗讞专 诪讬转讛, [诇讗讜 讛讬讬谞讜 讟注诪讗] 讚拽讗诪专 砖诪讜讗诇, 讜诇砖讜谉 讗讞讚 讛讜讗 讛诪砖诪砖 砖谞讬 注谞讬谞讬诐, 讚讗诇讜 砖诪讜讗诇 讛讻讬 拽讗诪专, 砖诪讗 诇讗 讙诪专 诇讛拽谞讜转讜 诇讗讞专 诪讬转讛 讗诇讗 讘砖讟专 讜讗讬谉 砖讟专 拽讜谞讛 讘诪转谞讛 诇讗讞专 诪讬转讛, 讗讘诇 讛讗 讚专讘 讛讻讬 拽讗诪专, 讻讬讜谉 砖谞转谉 诇讜 讘砖讟专 诇讗 讙诪专 诇讛拽谞讜转讜 讘诪转谞转 砖讻讬讘 诪专注 诇讗讞专 诪讬转讛, 讗诇讗 诪转谞转 讘专讬讗 讜讘砖讟专 讝讛, 讜讗讬谉 砖讟专 砖诇 讛拽谞讗讛 谞讻转讘 讜谞讬转谉 诇讗讞专 诪讬转讛.
讜讻转讘讜 讜转谞讜 诪谞讛 讚拽讗诪专讬谞谉 诇专讘, 注诇 讻讜专讞讬谉 诇讗讜 诪谞讛 诪诪砖 讛讜讗, 讚讗讬谉 诪讟讘注 讜诇讗 讻诇 诪讟诇讟诇讬谉 谞拽谞讬谉 讘砖讟专, 讗诇讗 拽专拽注 砖讜讛 诪谞讛 拽讗诪专, 讜诇讗 砖谞讗 讘诪转谞转 讻诇 谞讻住讬讜 讜诇讗 砖谞讗 讘诪转谞讛 讘诪拽爪转, 讚诇讚讬讚讬讛 诪转谞转 讘专讬讗 讛讬讗 讜讘砖讟专 讝讛, 讛讬诇讻讱 诇讚讬讚讬讛 讗诐 讻转讘讜 讜谞转谞讜 诪讞讬讬诐 拽谞讛 讘砖讟专 讝讛, 讗讘诇 诇砖诪讜讗诇 讚住讘讬专讗 诇讬讛 讚讗讬谞讛 讗诇讗 诪转谞转 砖讻讬讘 诪专注 讚诇讗讞专 诪讬转讛 讜讘诪讬驻讛 讗转 讻讞讜, 诇讗 砖谞讗 诪谞讛 诪诪砖 讜诇讗 砖谞讗 砖讜讛 诪谞讛, 讚讚讘专讬讜 讻讻转讜讘讬谉 讜讻诪住讜专讬谉. 讜讚讜拽讗 讘讻讜转讘 讻诇 谞讻住讬讜, 讛讗 讘诪拽爪转 诇讗 拽谞讛 讜讗祝 注诇 讙讘 讚诪讬转, 讚诪转谞转 砖讻讬讘 诪专注 讘诪拽爪转 拽谞讬谉 讘注讬讗. 讻谞"诇 驻讬专讜砖讗 讚讛讗 砖诪注转讗. 讜注讜讚 讬砖 诇讬 讘住讜祝 讛诪住讻转讗 驻讬专讜砖 讗讞专 诪专讜讜讞 诪讝讛.



注讜讚 砖诐  诪转谞转 砖讻讬讘 诪专注 砖讻转讜讘 [讘讛 拽谞讬谉] 专讘 讗诪专 讗专讻讘讛 讗转专讬 专讬讻砖讬 讜讻讜' 讜砖诪讜讗诇 讗诪专 诇讗 讬讚注谞讗 诪讗讬 讗讬讚讜谉 讘讛 讜讻讜' 讜专诪讬 讚专讘 讗讚专讘 讜专诪讬 讚砖诪讜讗诇 讗讚砖诪讜讗诇 讚砖诇讞 专讘讬谉 诪砖诪讬讛 讚专' 讗讘讛讜 讛讜讜 讬讜讚注讬谉 砖砖诇讞 专' 讗诇注讝专 诇讙讜诇讛 诪砖讜诐 专讘谞讜 砖讻讬讘 诪专注 砖讗诪专 讻转讘讜 讜转谞讜 诪谞讛 诇驻诇讜谞讬 讜诪转 讗讬谉 讻讜转讘讬谉 讜谞讜转谞讬谉 讜讻讜' 讜驻专讬拽 讚专讘 讗讚专讘 诇讗 拽砖讬讗 讛转诐 讚拽谞讜 诪讬谞讬讛 讜讛讻讗 讚诇讗 拽谞讜 诪讬谞讬讛. 拽砖讬讗 诇讬, 讚专讘 讗讚专讘 诪讗讬 拽砖讬讗 诇讬讛, 讚讗讬 诪砖讜诐 讚讛转诐 讗诪专 讛专讬 讛讬讗 讻诪转谞转 讘专讬讗 讜讗诐 注诪讚 讗讬谞讜 讞讜讝专, 讜讛讻讗 拽讗诪专 讚讗讬谉 讻讜转讘讬谉 讜谞讜转谞讬谉 诇讜, 讻诇讜诪专 讚诇讗 拽谞讛, 转诪讛 注诇 注爪诪讱, 讜讘诪讛 讬拽谞讛, 讜讻讬 住讘讜专 讛讬讛 讛诪拽砖讛 砖讬拽谞讛 讘砖讟专讗 砖诇讗 谞讻转讘 讜谞诪住专 诪讞讬讬诐. 讜讗诐 讛讬讛 诪拽砖讛 诇诪讛 诇讗 讬拽谞讛 讘讚诪讬转, 讜诪砖讜诐 诪转谞转 砖讻讬讘 诪专注, 讚谞讬诪讗 讗专讻讘讛 讗转专讬 专讬讻砖讬 讻讚讗诪专 讘讗讬讚讱, 讗诐 讻谉 诪讗讬 拽讗 诪讛讚专 诇讬讛 讛转诐 讘讚拽谞讜 诪讬谞讬讛 讛讻讗 讚诇讗 拽谞讜 诪讬谞讬讛 讚诇拽谞讜转 诇讗讞专 诪讬转讛 拽谞讬谉 诇讗 诪讛谞讛 讜诇讗 诪讬讚讬, 讜讗讚专讘讛 讛讜讛 诇谉 诇诪讬诪专 讛转诐 讚拽谞讜 诪讬谞讬讛 讬砖 讛讜讻讞' 砖讗讬谞讛 诪转谞转 砖讻讬讘 诪专注 讜讻讚讗诪专 诇讬讛 砖诪讜讗诇 诇专讘 讜讛讻讗 砖讗讬谉 讛讜讻讞' 讬拽谞讛 讘砖诪转. 讜讬"诇 讚注讬拽专 拽讜砖讬讗 讗讬谞讛 讚专讘 讗讚专讘 讗诇讗 讚砖诪讜讗诇 讗讚砖诪讜讗诇, 讚诇讚讬讚讬讛 讜讚讗讬 拽砖讬讗, 讗诇讗 讗讚诪拽砖讛 讚砖诪讜讗诇 讗讚砖诪讜讗诇 讜讗讬爪讟专讬讱 诇驻专讜拽讬谞讛讜 讗诇讬讘讗 讚砖诪讜讗诇, 讜诇专讘 谞诪讬 诇讗 砖讜讜 讛谞讬 转专讬 讘讚讬谞讬讬讛讜 讻诇诇, 谞讬讞讗 诇讬讛 诇驻专讜砖讬 谞诪讬 讟注诪讗 讚诇讗 砖讜讜 讘讚讬谞讬讬讛讜 讗诇讬讘讗 讚专讘. 讗讬 谞诪讬 讬"诇 讚专讘 讗讚专讘 谞诪讬 拽砖讬讗 诇讬讛 讗诪讗讬 诇讗 拽谞讛 讗祝 诇讗讞专 诪讬转讛, 讜谞讬诪讗 讚讗专讻讘讛 讗转专讬 [专讬讻砖讬], 讜谞讬诪讗 讛专讬 讛讬讗 讻诪转谞转 讘专讬讗 砖讗诐 谞讻转讘 讜谞诪住专 诪讞讬讬诐 讗驻讬诇讜 注讜诪讚 讗讬谞讜 讞讜讝专 讜讛专讬 讛讬讗 讻诪转谞转 砖讻讬讘 诪专注, 砖讗诐 诇讗 谞讻转讘 诪讞讬讬诐 讬拽谞讛 诪砖讜诐 诪转谞转 砖讻讬讘 诪专注. 讜讛讗 讚拽讗 诪砖谞讬 诇讬讛 讛转诐 讘讚拽谞讜 诪讬谞讬讛 讛讻讗 诪砖讜诐 讚诇讗 拽谞讜 诪讬谞讬讛, 讛讻讬 拽讗诪专, 讛转诐 讚拽谞讜 诪讬谞讬讛 讬砖 讛讜讻讞' 砖专爪讛 诇讬转谉 诇讜 讘注讬谉 讬驻讛 砖讬拽谞讛 讘讻诇 爪讚 讘讬谉 诪讬转 讘讬谉 诇讗 诪讬转 诇讬讛, 诪砖讜诐 讚拽谞讬谉 诪讬诇转讗 讗诇讬诪转讗 讛讬讗 讜谞转讙诇讛 讚注转讜 砖诇 谞讜转谉 砖谞讜转谉 讘讻诇 讬驻讜讬 讻讞, 讗讘诇 讘砖讟专 讗讬谉 讛讜讻讞', 讜砖诪讗 诇讗 讙诪专 诇讛拽谞讜转讜 讗诇讗 讘诪转谞转 讘专讬讗 讘砖讟专, 讜讻诇 砖诇讗 讛住驻讬拽讜 诇讬讻转讜讘 讜诇讬转谉 诪讞讬讬诐 诇讗 拽谞讛.
讜诪住转讘专讗 诇讬 讚讟注诪讬讛 讚专讘 诪砖讜诐 讚拽住讘专 讚讻诇 讚讛拽谞讛 诇讜 讘拽谞讬谉 讗讜 讘砖讟专 讗驻讬诇讜 讘诪讬驻讛 讗转 讻讞讜 讚注转讜 诇讬转谉 讘诪转谞转 讘专讬讗, 讜讗驻讬诇讜 讘讻讜转讘 讻诇 谞讻住讬讜 讜诪爪讜讛 诪讞诪转 诪讬转讛, 讜讻诪讜 砖讻转讘转讬 诇诪注诇讛, 讜讛讬诇讻讱 讛转诐 讚拽谞讜 诪讬谞讬讛 诪砖注转 拽谞讬谉 拽谞讛 讜讗驻讬诇讜 讘讚诪讬转, 讗讘诇 讘砖讟专 砖讗讬谉 讛砖讟专 拽讜谞讛 注讚 砖谞讻转讘 讜谞诪住专 讜诇讗 讛住驻讬拽讜 诇讻转讜讘 讜诇诪住讜专 注讚 砖诪转, 诇讗 拽谞讛, 讗讘诇 讗诐 谞讻转讘 讜谞诪住专 注讚 砖诇讗 诪转 拽谞讛 谞讻住讬诐 砖讬砖 诇讛谉 讗讞专讬讜转, 讜讛讗讬 砖诪讗 砖诇讗 讙诪专 诇讛拽谞讜转讜 讗诇讗 讘砖讟专 讜讗讬谉 砖讟专 诇讗讞专 诪讬转讛 讚拽讗诪专 专讘, 讗讬谉 驻讬专讜砖讜 讻砖诪讗 诇讗 讙诪专 诇讛拽谞讜转讜 讗诇讗 讘砖讟专 讚拽讗诪专 砖诪讜讗诇 砖讻转讘 讘讜 拽谞讬谉, 讜诇砖讜谉 讗讞讚 讛讜讗 讛诪砖诪砖 砖谞讬 注谞讬讬谞讬谉, 讚讗讬诇讜 诇砖诪讜讗诇 讛讻讬 拽讗诪专, 砖诪讗 诇讗 讙诪专 诇讛拽谞讜转讜 诇讗讞专 诪讬转讛 讗诇讗 讘砖讟专 讜讗讬谉 砖讟专 拽讜谞讛 讘诪转谞讛 砖诇讗讞专 诪讬转讛, 讗讘诇 讛讗 讚专讘 讛讻讬 拽讗诪专, 讻讬讜谉 砖谞转谉 诇讜 讘砖讟专 砖诪讗 诇讗 讙诪专 诇讛拽谞讜转讜 讗诇讗 讘诪转谞转 讘专讬讗 诇讘讚 讜讘砖讟专 讝讛, 讜讗讬谉 砖讟专 砖诇 讛拽谞讗讛 诇讗讞专 诪讬转讛. 讜讻转讘讜 讜转谞讜 诪谞讛 讚拽讗诪专讬谞谉 诇专讘 注诇 讻专讞讬谉 砖讜讛 诪谞讛 诪拽专拽注讬 拽讗诪专, 讜诇讗 砖谞讗 诪转谞讛 讘诪爪拽转 谞讻住讬讜 讜诇讗 砖谞讗 诪转谞讛 讘讻诇 谞讻住讬讜, 讚诇讚讬讚讬讛 诪转谞转 讘专讬讗 讛讬讗, 讻讚讗诪专谉, 讜讛讬诇讻讱 讗诐 讻转讘讜 讜谞转谞讜 诪讞讬讬诐 拽谞讛 讘砖讟专 讝讛 谞讻住讬诐 砖讬砖 诇讛谉 讗讞专讬讜转 讜讗讬诇讜 讘诪转谞讛 讘诪拽爪转. 讜诇砖诪讜讗诇 讚住讘讬专讗 诇讬讛 讚讗讬谞讛 讗诇讗 诪转谞转 砖讻讬讘 诪专注 讜讘诪讬驻讛 讗转 讻讞讜, 诇讗 (砖讜讛) [砖谞讗] 诪谞讛 诪诪砖 讜诇讗 砖谞讗 砖讜讛 诪谞讛, 讜讚讜拽讗 讘讻讜转讘 讻诇 谞讻住讬讜, 讚讗讬诇讜 讘诪拽爪转 讘注讬讗 拽谞讬谉 讻讱 谞"诇 驻讬专讜砖 砖诪讜注讛 讝讜.





讛诪讗讬专讬

砖讻"诪 砖讗诪专 讛诇讜讗转讜 诇驻诇谞讬 讛专讬 讛诇讜讗转讜 诇驻诇谞讬 讜讗讬谞讜 爪专讬讱 诇诪注诪讚 砖诇砖转谉 讜讬砖 讘讘讬讗讜专 讚讘专 讝讛 讚专讻讬诐 讗讞专讬诐 讻诪讜 砖讘讬讗专谞讜 诇诪注诇讛 砖讻"诪 砖谞转谉 讻诇 谞讻住讬讜 讻讘专讬讗 诪讛讬讜诐 讜讘拽谞讬谉 讻讜转讘讬谉 讗讜转讜 讗祝 诇讗讞专 诪讬转讛 砖讛专讬 诪讛讬讜诐 拽谞讛 讜讻谉 讻转讘讜 讛讙讗讜谞讬诐 砖讻"诪 砖讻转讘 诇讝讛 讜讞讝专 讜讻转讘 诇讝讛 讛讗讞专讜谉 拽谞讛 砖讛专讬 讘讬讚讜 诇讞讝讜专 讻诪讜 砖讘讬讗专谞讜 讜讝讛讜 砖讗诪专讜 讚讬讗转讬拽讬 诪讘讟诇转 讚讬讗转讬拽讬 讻转讘 讻诇 谞讻住讬讜 讜讘拽谞讬谉 讗诐 讗讬谉 讛拽谞讬谉 诇讬驻讜讬 讻讞 讗讬谉 讚讘专讬讜 讻诇讜诐 讻诪讜 砖讘讬讗专谞讜 讻转讘 讻诇 谞讻住讬讜 诪讛讬讜诐 讜讘拽谞讬谉 讛专讬 讜讚讗 诪转谞转 讘专讬讗 诇讙诪专讬 讻诪讜 砖讘讬讗专谞讜 讻转讘 讻诇 谞讻住讬讜 讜诇讗 讻转讘 诪讛讬讜诐 讗诇讗 砖讝讻讛 诇讜 注讻砖讜 注诇 讬讚讬 讗讞专 讗讬谉 讝讻讜讬 讝讛 诪驻拽讬注讜 诪转讜专转 诪转谞转 砖讻讬讘 诪专注 讜讗诐 讻转讘 诇讗讞专 讝讻讛 讛讗讞专讜谉 讻转讘 讜讝讬讻讛 讜拽谞讜 诪讬讚讜 讛专讬 讛讝讻讜讬 注讜砖讛讜 讻诪注讻砖讜 讜讗讞专 砖讬砖 砖诐 拽谞讬谉 讛专讬 讛讬讗 诪转谞转 讘专讬讗 诇讙诪专讬 诪讗讞专 砖诇讗 诪讞诪转 诪讬转讛 爪讜讛 讗诇讗 砖诪爪讚 砖诇讗 砖讬讬专 讻诇讜诐 讛讜讗 砖讗讜诪讚讬谉 讗转 讚注转讜 诪讻讬讜谉 砖拽谞讜 诪讬讚讜 讜讝讻讛 诇讜 注诇 讬讚讬 讗讞专 诪讻诇诇 砖诇诪转谞讛 讙诪讜专讛 诪注讻砖讜 谞转讻讜谉 讜讝讛 砖讗诪专讜 讘讻讗谉 讗讬谉 诇讗讞专 拽谞讬谉 讻诇讜诐 驻讬专讜砖讜 讘拽谞讬谉 讜讝讻讜讬 讗讜 讘拽谞讬谉 讜诪讛讬讜诐 讜讻诇 砖讗诪专讜 砖讬讻讜诇 诇讞讝讜专 讗讜 砖讗讬谉 讬讻讜诇 诇讞讝讜专 讗讬谉 讘讜 讛驻专砖 讘讬谉 砖讞讜讝专 讘讜 讘讬谉 诇爪专讱 注爪诪讜 讗讜 砖讞讜讝专 讘讜 诇爪讜专讱 讗讞专:





讬讚 专诪"讛

拽讻讛. 讗讬转诪专 诪转谞转 砖"诪 砖讻转讜讘 讘讛 拽谞讬谉, 讜讘讻讜转讘 讻诇 谞讻住讬讜 拽讗讬, 讗"谞 讘诪爪讜讛 诪讞诪转 诪讬转讛, 专讘 讗诪专 讗专讻讘讬讛 讗转专讬 专讬讻砖讬 讛专讬 讛讬讗 讻诪转谞转 讘专讬讗 讚讗诐 注诪讚 讗讬谞讜 讞讜讝专 讜讛专讬 讛讬讗 讻诪转谞转 砖"诪 砖讗诐 讗诪专 讛诇讜讗转讬 诇驻诇讜谞讬 讛诇讜讗转讜 诇驻诇讜谞讬 讜砖诪讜讗诇 讗诪专 诇讗 讬讚注谞讗 诪讗讬 讗讚讜谉 讘讛 讞讬讬砖讬谞谉 砖诪讗 诇讗 讙诪专 诇讛拽谞讜转讜 讗诇讗 讘砖讟专 讜讗讬谉 砖讟专 诇讗讞专 诪讬转讛. 讚讻讬讜谉 讚讛讜讛 住讙讬讗 诇讬讛 诇讗拽谞讜讬讬 讘讗诪讬专讛 讘注诇诪讗 讜讗讬讻驻诇 诇讗拽谞讜讬讬 讘拽谞讬谉, 诇诪讻转讘 诇讬讛 砖讟专讗 拽讗 讘注讬, 讚住转诐 拽谞讬谉 诇讻转讬讘讛 注讜诪讚, 讜讞讬讬砖讬谞谉 讚讬诇诪讗 诇讗 讗讬讻讜讜谉 诇讗拽谞讜讬讬 诇讬讛 讗诇讗 讘讛讗讬 砖讟专讗 讜讗讬谉 砖讟专 拽讜谞讛 诇讗讞专 诪讬转讛, 讚讛讗 谞驻诇讬 诇讛讜 谞讻住讬 拽诪讬 讬转诪讬 诪拽诪讬 讚诇诪讟讬 砖讟专讗 诇讬讚讬讛 讚诪拽讘诇 诪转谞讛. 讜拽讬"诇 讻砖诪讜讗诇 讘讚讬谞讬讛. 讜讚讜拽讗 讘砖讗讬谉 诪讬驻讛 讗转 讻讞讜, 讗讘诇 讘诪讬驻讛 讗转 讻讞讜 拽谞讛. 讜讛讜讗 讚诪讬转 谞讜转谉 诪讙讜 诪专注讬讛 讻讚讘注谞谉 诇诪讬诪专 拽诪谉. 讜讗讬 诪讟讬 砖讟专讗 诇讬讚讬讛 诪讞讬讬 讚谞讜转谉 讗驻讬诇讜 讘砖讗讬谉 诪讬驻讛 讗转 讻讞讜 谞诪讬 拽谞讛. 讜讛讜讗 讚诪讬转 诪讙讜 诪专注讬讛 讻讚讘专讬专谞讗 讘驻专拽 讬砖 谞讜讞诇讬谉 (诇注讬诇 讘讘讗 讘转专讗 拽诇讛,讘 住讬' 拽注讙):



拽讻讜. 砖诇讞 专讘讬谉 诪砖诪讬讛 讚专讘讬 讗讘讛讜 讛讜讜 讬讜讚注讬谉 砖砖诇讞 专讘讬 讗诇注讝专 诇讙讜诇讛 诪砖讜诐 专讘讬谞讜 专讘 砖讻讬讘 诪专注 砖讗诪专 讻转讘讜 讜转谞讜 诪谞讛 诇驻诇讜谞讬 讜诪转 讗讬谉 讻讜转讘讬谉 讜谞讜转谞讬谉 讞讬讬砖讬谞谉 砖诪讗 诇讗 讙诪专 诇讛拽谞讜转讜 讗诇讗 讘砖讟专 讜讗讬谉 砖讟专 诇讗讞专 诪讬转讛 讜讗诪专 专讘 讬讛讜讚讛 讗诪专 砖诪讜讗诇 讛诇讻讛 讻讜转讘讬谉 讜谞讜转谞讬谉. 讜讗讜拽讬诪谞讗 讘诪讬驻讛 讗转 讻讞讜. 讻讙讜谉 讚讗诪专 讗祝 讻转讜讘讜 讜讞转讜诪讜 讜讛讘讜 诇讬讛, 讚讙诇讬 讗讚注转讬讛 讚诇讗讜 讘砖讟专讗 拽讗 诪讬讻讜讜谉 诇讗拽谞讜讬讬 诇讬讛 讗诇讗 讘讗诪讬专讛, 讜砖讟专讗 诇讬驻讜转 讻讜讞讜 讛讜讗 讚拽讗 讘注讬, 讚讗讬诪讜专 讚讬讬转讬拽讬 讗讞专讬转讬 讻转讘 诪拽诪讬 讛讻讬谉 诇讗讞专讬谞讗, 讜讗诪讟讜诇 讛讻讬 拽讗 讘注讬 讚诇讻转讘讜讛 诇讛讗讬 讘转专讬转讗, 讻讬 讛讬讻讬 讚诇转讘专专 讘转讜讱 讛讝诪谉 讛讻转讜讘 讘讛 讚讘转专讬讬转讗 讛讬讗 讜转讘讟诇 拽诪讬转讗 诪拽诪讬 讛讗讬 讘转专讬转讗 讻讚专讘 讚讬诪讬 讚讗诪专 讚讬讬转讬拽讬 诪讘讟诇转 讚讬转讬拽讬. 讗讘诇 讛讬讻讗 讚讗诪专 讻转讘讜 住转诪讗 讜诪转 讗讬谉 讻讜转讘讬谉 讜谞讜转谞讬谉 讞讬讬砖讬谞谉 砖诪讗 诇讗 讙诪专 诇讛拽谞讜转讜 讗诇讗 讘砖讟专 讜讗讬谉 砖讟专 诇讗讞专 诪讬转讛. 讜拽讬讬诪讗 诇谉 讻砖诪讜讗诇 讘讚讬谞讬. 讜砖诪注讬谞谉 诪讬谞讛 讚讗讬 诪讟讬 诇讬讚讬讛 诪讞讬讬 谞讜转谉 拽谞讛, 讻讚讘专讬专谞讗 讘驻专拽 讬砖 谞讜讞诇讬谉 (砖诐):





砖讬讟讛 诪拽讜讘爪转

讗讬转诪专 诪转谞转 砖讻讬讘 诪专注 砖讻转讜讘 讘讛 拽谞讬谉 专讘 讗诪专 讗专讻讘讛 讗转专讬 专讻砖讬 砖诪讜讗诇 讗诪专 诇讗 讬讚注谞讗 诪讛 讗讬讚讜谉 讘讛 砖诪讗 诇讗 讙诪专 诇讛拽谞讜转讜 讗诇讗 讘砖讟专 讜讗讬谉 砖讟专 诇讗讞专 诪讬转讛. 住讘讬专讗 诇讬讛 诇砖诪讜讗诇 讚讗祝 注诇 讙讘 讚讗讬讻讗 拽谞讬谉 讜讚讗讬 诇讗 拽谞讛 讚讘讬讚讜注 砖诇讗 讛讬讛 拽谞讬谉 讗诇讗 诪讞诪转 诪讬转讛. 讜注讜讚 住讘讬专讗 诇讬讛 讚讗讬讻讗 诇住驻讜拽讬 砖诪讗 诇讗讞专 诪讬转讛 谞诪讬 诇讗 拽谞讛 讜讙专注讗 诪砖讗专 诪转谞讜转 砖讻讬讘 诪专注 砖诪讗 诇讗 讙诪专 诇讛拽谞讜转讜 讗诇讗 讘砖讟专 注拽专讛 诪转讜专转 诪转谞转 砖讻讬讘 诪专注 砖拽讜谞讛 讘讚讘专讬诐 讜讗讬谉 砖讟专 诇讗讞专 诪讬转讛. 讜讗诐 转讗诪专 讻讬讜谉 讚拽讬讬诪讗 诇谉 讻专讘讬 讬讜住讬 讚讗诪专 讝诪谞讜 砖诇 砖讟专 诪讜讻讬转 注诇讬讜 诇讛讜讬 讻诪讗谉 讚讻转讬讘 讘砖讟专 诪讛讬讜诐 讜诇讬拽谞讬 诪讛砖转讗 讚讗祝 注诇 讙讘 讚讗诪专 砖诪讜讗诇 讘讬讚讜注 砖诇讗 讛讬讛 拽谞讬谉 讗诇讗 诪讞诪转 诪讬转讛 诪讜讚讛 砖诪讜讗诇 讛讬讻讗 讚讗诪专讬谞谉 诪讛讬讜诐 讻讚诪讜讻讞 讘砖诪注转讬谉 讘注谞讬谉 讛讛讜讗 砖讟专讗 讛讜讛 讻转讬讘 讘讬讛 讘讞讬讬诐 讜讘诪讜转 诇讱 讻讬讜谉 讚讗讝诇讬谞谉 讘转专 讗讜诪讚谞讗 讜讗诪专讬谞谉 砖诇讗 讛讬讛 拽谞讬谉 讗诇讗 诪讞诪转 诪讬转讛 诪讛讗讬 讟注诪讗 谞诪讬 诇讗 讗诪专讬谞谉 讘砖讟专 诪转谞转 砖讻讬讘 诪专注 讝诪谞讜 砖诇 砖讟专 诪讜讻讬讞 注诇讬讜 诪砖讜诐 讚讗讝诇讬谞谉 讘转专 讗讜诪讚谞讗 讜讗诪专讬谞谉 讻讬讜谉 讚诇讗讞专 诪讬转讛 拽讗 讬讛讬讘 诇讗 讙诪专 讜诪拽谞讬 讗诇讗 诇讗讞专 诪讬转讛 讚讛转诐 讗讬讻讗 诇诪讬诪专 讻讬讜谉 讚讛砖转讗 讻转讜讘 诇讛 砖讟专讗 讜讻转讜讘 讘讛 讝诪谉 讙讜驻讗 诪拽谞讬 诪讛讬讜诐. 讜讻谉 讻转讘 专讘讬谞讜 砖诇诪讛 讘诪住讻转 讻转讜讘讜转. 讜注讜讚 谞专讗讛 讚讝诪谉 砖讻转讜讘 讘砖讟专 诪转谞转 砖讻讬讘 诪专注 讗讬谞讜 诪讜讻讬讞 注诇讬讜 砖讬拽谞讛 讛讬讜诐 砖讗讬谞讜 讗诇讗 诇讛讜专注讛 讻讞 诪拽讘诇讬 讛诪转谞讛 讚讗讬 讛讚专 讬讛讬讘 诇讛 诇讗讬谞讬砖 砖讬讝讻讛 讛讗讞专讜谉 讻讚拽讬讬诪讗 诇谉 讚讬讬转讬拽讬 诪讘讟诇转 讚讬讬转讬拽讬 讜讻讚讬 诇讛讜讚讬注 讗讬讝讛 专讗砖讜谉 讜讗讬讝讛 讗讞专讜谉 讻讜转讘讬谉 讘讜 讝诪谉. 讛讗 讚谞拽讟 砖诪讜讗诇 砖诪讗 诇讗 讙诪专 诇讛拽谞讜转讜 讗诇讗 讘砖讟专 砖诪讗 诇讗 讙诪专 诇讛拽谞讜转讜 讗诇讗 讘拽谞讬谉 讜讗讬谉 拽谞讬谉 诇讗讞专 诪讬转讛 讚砖讜诐 拽谞讬讬讛 讗讬谞讛 诇讗讞专 诪讬转讛 诇讗 讘砖讟专 讜诇讗 讘拽谞讬谉 讜诇讗 讘讞讝拽讛 讜诇讗 谞拽讟 讛讱 诪转谞讛 诪讬讬专讬 讻讙讜谉 讚拽谞讜 诪讬谞讬讛 讜讗诪专 诇讛讜 讻转讘讜 讜讞转诪讜 讜讛讘讜 诇讬讛 讚讗讬 诇讗 讗诪专 诇讛讜 讛讻讬 讗诇讗 砖拽谞讜 诪讬谞讬讛 讜讛谉 讻讜转讘讬谉 诇讜 砖讟专 诪注爪诪谉 诪砖讜诐 讚住转诐 拽谞讬谉 诇讻转讬讘讛 注讜诪讚 诇讗 砖讬讬讱 诇诪讬诪专 讘讛讗 砖诪讗 诇讗 讙诪专 诇讛拽谞讜转讜 讗诇讗 讘砖讟专 讻讬讜谉 砖讛讜讗 诇讗 爪讜讛 讘驻讬专讜砖 注诇 讻转讬讘转 讛砖讟专 讜诇讗 讛拽驻讬讚 注诇讬讜 讜诇讗 讛讜讛 诇讬讛 诇诪讬诪专 讗诇讗 砖诪讗 诇讗 讙诪专 诇讛拽谞讜转讜 讗诇讗 讘拽谞讬谉 讗诇讗 讜讚讗讬 诪讬讬专讬 讻讙讜谉 砖爪讜讛 诇讛诐 讘驻讬专讜砖 讻转讜讘讜 讜讞转讜诪讜 诇讬讛 讜讛讗 讚讗讬讬专讬 讘讻讬 讛讗讬 讙讜讜谞讗 诇讛讜讚讬注讱 讻讞讜 讚砖诪讜讗诇 砖讗祝 注诇 驻讬 砖讛讜讗 诪拽谞讛 诇讜 讘砖转讬 讛拽谞讗讜转 讗驻讬诇讜 讛讻讬 诇讗 讗诪专讬谞谉 砖讛讜讗 诪转讻讜讜谉 诇讛拽谞讗转 讘专讬讗 诇讛拽谞讜转 诇讜 诪注讻砖讬讜 讘拽谞讬谉 讗诇讗 诪讞诪转 诪讬转讛 讜诇讛讻讬 谞拽讟 砖诪讗 诇讗 讙诪专 诇讛拽谞讜转讜 讗诇讗 讘砖讟专 讜讗砖诪讜注讬谞谉 讚讘讻讬 讛讗讬 讙讜讜谞讗 谞诪讬 讗诪专讛 砖诪讜讗诇 诇诪讬诇转讬讛 讗祝 注诇 驻讬 砖爪讜讛 讘驻讬专讜砖 注诇 讻转讬讘转 讛砖讟专 讜注砖讜 讻谉 诪讞讬讬诐 讜讻转讘讜 讜谞转谞讜 诇讜 讜谞诪爪讗 砖讛拽谞讛 诇讜 讘砖转讬 讛拽谞讗讜转 讜讗驻讬诇讜 讛讻讬 诇讗 讗诪专讬谞谉 讛专讬 讛讜讗 讻诪转谞转 讘专讬讗 讻讚驻专讬砖讬转 讻谉 谞专讗讛 讘注讬谞讬. 讜讗讬 拽砖讬讗 诇讱 讛讗 讚讗诪专讬谞谉 诇拽诪谉 讛讛讬讗 讚讻转讘讛 诇讻讜诇讛讜 谞讻住讬 讜拽谞讜 诪讬谞讛 讗转讬讗 诇拽诪讬讛 讚专讘 讛讜谞讗 讗诪专 诇讛 诪讗讬 讗注讘讬讚 诇讱 讚诇讗 讗拽谞讬转 讻讚诪拽谞讜 讗讬谞砖讬 讜驻讬专砖讜讛 讛讙讗讜谞讬诐 讝"诇 诪砖讜诐 讚注诇 讬讚讬 讝讻讜讬 讜拽谞讬谉 讛讜转 讻诇讜诪专 讝讬讻讜讬 讛砖讟专 诇讬讚 诪拽讘诇讬 诪转谞讛 讜讻讬讜谉 讚讗讬讻讗 砖转讬 讛拽谞讗讜转 讗诪专讬谞谉 讛专讬 讛讜讗 讻诪转谞转 讘专讬讗 讜讗诇讜 讛讻讗 讗诪专讬 讚讗祝 注诇 讙讘 讚讗讬讻讗 拽谞讬谉 讜砖讟专 拽讗诪专 砖诪讜讗诇 砖诇讗 讛讬讛 拽谞讬谉 讗诇讗 诪讞诪转 诪讬转讛 讜砖诪讗 诇讗 讙诪专 诇讛拽谞讜转讜 讗诇讗 讘砖讟专 讻讜'. 谞专讗讛 诇讬 讚讛转诐 诪砖讜诐 讚讗讬讻讗 讝讻讜讬 转讞诇讛 讜讻讬讜谉 砖讛讜讗 诪拽谞讛 诇讜 讘拽谞讬谉 讗讞专 砖讝讻讛 诇讜 讛砖讟专 讜讚讗讬 诪讜讻讞讗 砖谞转讻讜讜谉 诇讛拽谞讜转 诇讜 诪注讻砖讬讜 讗讘诇 讻砖讛讜讗 诪拽谞讛 诇讜 讘拽谞讬谉 讜诪爪讜讛 砖讬讻转讘讜 诇讜 讗转 讛砖讟专 讗讬谞讜 谞转讻讜讜谉 诇讛拽谞讗讛 讬转讬专转讗 诇驻讬 砖住讜祝 拽谞讬谉 诇讻转讬讘转 砖讟专 讜讛讻讬 讗讜专讞讗 讚诪讬诇转讗 砖拽讜谞讬谉 转讞诇讛 讜讗讞专 讻讱 讻讜转讘讬谉 讗转 讛砖讟专 讜讛讬讬谞讜 讚讗诪专 诇讛 专讘 讛讜谞讗 讚诇讗 讗拽谞讬讬转 讻讚诪拽谞讜 讗讬谞砖讬 砖讗讬谉 讚专讻谉 诇讛拽谞讜转 讘拽谞讬谉 讗讞专 讻转讬讘转 讛砖讟专 讜讻讬讜谉 讚注讘讚转 讛讻讬 诇讬驻讜转 讻讞 诪拽讘诇 讛诪转谞讛 谞转讻讜讜谞讛 讜诇讛拽谞讜转 诇讛诐 诪注讻砖讬讜 讜讛诇砖讜谉 诪讜讻讬讞 讻谉 讚拽讗诪专讬谞谉 讛讛讬讗 讚讻转讘讛 诇讻讜诇讛讜 谞讻住讬 讜拽谞讜 诪讬谞讛 讻讜'. 讜讗诪专讬谞谉 谞诪讬 砖诇讞讜 诇讬讛 诪讘讬 专讘 诇砖诪讜讗诇 讬诇诪讚谞讜 专讘讬谞讜 砖讻讬讘 诪专注 砖讻转讘 讜讝讻讛 讜拽谞讜 诪讬讚讜 诪讛讜 讚诪砖诪注 讗讞专 砖讻转讘 讜讝讻讛 拽谞讜 诪讬讚讜 讜讗诪专 诇讛讜 讗讬谉 诇讗讞专 拽谞讬谉 讻诇讜诐 驻讬专讜砖 讗讞专 拽谞讬谉 讝讛 砖讛讜讗 讗讞专 讝讻讜讬 讛砖讟专. 讜讬砖 住驻专讬诐 砖讻转讜讘 讘讛诐 诇讗讞专 拽谞讬谉 讜讝讻讜讬 讻诇讜诐 讜驻讬专讜砖讜 拽谞讬谉 讜讝讻讜讬 砖讛讜讗 拽讜讚诐 拽谞讬谉 讚注诇 讻专讞讱 拽讗讬 讗诇讬砖谞讗 讚砖诇讞讜 诇讬讛 砖砖讗诇讜 诪诪谞讜 砖讻讬讘 诪专注 砖讻转讘 讜讝讻讛 讜拽谞讜 诪讬讚讜. 讙诐 讬砖 诇诇讬砖谞讗 讚诪转谞讬 讘驻讜诪讘讚讬转讗 驻诇讬讙讬 讗诇讬砖谞讗 讚诪转谞讬 讘住讜专讗 讜诇讛讗讬 诇讬砖谞讗 讚诪转谞讬 讘驻讜诪讘讚讬转讗 讚讗诪专 砖诪讜讗诇 讗讬谉 诇讗讞专 拽谞讬谉 讻诇讜诐 住讘讬专讗 诇讬讛 讻讬讜谉 讚讗讬讻讗 拽谞讬谉 讗驻讬诇讜 讘诇讗 讝讻讜讬 讛专讬 讛讬讗 讻诪转谞转 讘专讬讗 讜讻讚注转 专讘 讚讗诪专 讗专讻讘讛 讗转专讬 专讬讻砖讬 讜讛讻讬 讗讛讚专 诇讛讜 砖诪讜讗诇 诇讗 诪讬讘注讬 讛讬讻讗 讚讻转讘 讜讝讻讛 讜拽谞讛 诪讬讚讜 讗诇讗 讗驻讬诇讜 讘拽谞讬谉 讘诇讞讜讚 讗诪专讬谞谉 讚讗讬谉 诇讗讞专 拽谞讬谉 讻诇讜诐. 讜讛诇讻转讗 讻讚诪转谞讬 讘住讜专讗 诪住讜讙讬讗 讚转诇诪讜讚讗 讚砖讻讬讘 诪专注 砖拽谞讜 诪讬讚讜 讗诐 注诪讚 讞讜讝专 砖诇讗 讛讬讛 拽谞讬谉 讗诇讗 诪讞诪转 诪讬转讛. 注讜讚 讗讜诪专 注诇 讛讗 讚拽讗诪专 砖诪讜讗诇 砖诪讗 诇讗 讙诪专 诇讛拽谞讜转讜 讗诇讗 讘砖讟专 讚诇讗 诪讬讘注讬讗 讘讛拽谞讗转 拽谞讬谉 讚诇讗 拽谞讬讗 诇讗讞专 诪讬转讛 讻讬讜谉 讚诇讗 拽谞讬讗 诇讗诇转专 讚诇诪讗谉 讚诪拽谞讬 讘拽谞讬谉 诇讗讞专 砖诇砖讬诐 诇讗讜 讻诇讜诐 讛讜讗 讻讬讜谉 砖诇讗 讞诇 讛拽谞讬谉 讘砖注转 谞转讬谞转 讛住讜讚专 诪砖讜诐 讚诇讗讞专 砖诇砖讬诐 住讜讚专讗 讛讚专讗 诇诪专讬讛 讻讚诪讜讻讞 讘谞讚专讬诐 驻专拽 讛砖讜转驻讬谉. 讜讻谉 讚注转 专讘讬谞讜 讬爪讞拽 讝"诇 讘砖诪注转讗 讛讛讬讗. 讜讟注诪讗 专讘讛 讗讬讻讗 讚诪讚诪讬谞谉 诇讛 诇诪砖讬讻讛 砖讗诐 讗诪专 诇讬讛 诪砖讜讱 驻专讛 讝讜 讜诇讗 转拽谞讛 诇讱 注讚 诇讗讞专 砖诇砖讬诐 讬讜诐 诇讗 拽谞讛 讗诇讗 讗诐 讻谉 注讜诪讚转 讘讞爪专 诇讗讞专 砖诇砖讬诐 讬讜诐 讜诇讻住祝 诇讗 讚诪讬讗 讚讻讬讜谉 讚讞诇讬驻讬谉 讗讬转谞讛讜 讘驻讞讜转 诪砖讜讛 驻专讜讟讛. 讜注讜讚 讚住讜讚专讗 讛讚专 诇诪专讬讛 讗砖转讻讞 砖讗讬谉 讘讬讚讜 诪砖诇讜 讻诇讜诐 诇讗讞专 诪讻讗谉 讜诇讛讻讬 谞拽讟 砖讟专 诇讗讞专 诪讬转讛 讚诇讗讞专 讝诪谉 砖讗诐 讗诪专 诇讜 转拽谞讛 诇讱 讘砖讟专 讝讛 注讚 诇讗讞专 砖诇砖讬诐 讬讜诐 讻讬讜谉 砖讛砖讟专 讘讬讚讜 拽谞讛 诇讗讞专 砖诇砖讬诐 讬讜诐 讗讘诇 诇讗讞专 诪讬转讛 讗讬谞讜 拽讜谞讛 砖讗讬谉 砖讜诐 拽谞讬讛 诇讗讞专 诪讬转讛.  
讜专诪讬 讚专讘 讗讚专讘 讜讚砖诪讜讗诇 讗讚砖诪讜讗诇 讚砖诇讞 专讘讬谉 诪砖诪讬讛 讚专讘讬 讗讘讛讜 讛讜讜 讬讜讚注讬诐 砖砖诇讞 专讘讬 讗诇讬注讝专 诇讙讜诇讛 诪砖讜诐 专讘讬谞讜 砖讻讬讘 诪专注 砖讗诪专 讻转讘讜 讜转谞讜 诪谞讛 诇驻诇讜谞讬 讜诪转 讗讬谉 讻讜转讘讬谉 讜谞讜转谞讬谉 砖诪讗 诇讗 讙诪专 诇讛拽谞讜转讜 讗诇讗 讘砖讟专. 讜拽砖讛 诪讗讬 诪拽砖讛 讛专讬 诇讗 拽谞讛 诪讞讬讬诐 讚讛讗 讗讬转 诇讬讛 诇专讘 讛专讬 讛讬讗 讻诪转谞转 讘专讬讗 讚讜拽讗 砖拽谞讛 诪讞讬讬诐 讗讘诇 讻砖讗讜诪专 讻转讘讜 讜转谞讜 诪谞讛 诇驻诇讜谞讬 讜诪转 讜讚讗讬 诇讗 拽谞讛 诪讞讬讬诐 讻讬讜谉 砖诇讗 讗诪专 讻转讘讜 讜转谞讜 诪讞讬讬诐. 讜讻讬 转讬诪讗 讛讬讬谞讜 砖转讬专抓 讛讗 讚拽谞讜 诪讬谞讬讛 讛讗 讚诇讗 拽谞讜 诪讬谞讬讛 诪讻诇 诪拽讜诐 爪专讬讻讬诐 讗谞讜 诇驻专砖 讚注转 讛诪拽砖讛 诪讗讬 拽讗诪专 讜讛讬讻讬 砖讬讬讱 讻诇诇 诇诪专诪讬 讚专讘 讗讚专讘. 讜讬砖 诇驻专砖 讚讛讻讬 诪拽砖讬谞谉 讚专讘 讗讚专讘 讚讙讘讬 诪转谞转 砖讻讬讘 诪专注 砖讻转讜讘 讘讛 拽谞讬谉 讗诪专 专讘 讛专讬 讛讬讗 讻诪转谞转 砖讻讬讘 诪专注 砖讗诐 讗诪专 讛诇讜讗转讬 诇驻诇讜谞讬 讛诇讜讗转讜 诇驻诇讜谞讬 讜讗祝 注诇 驻讬 砖拽谞讜 诪讬讚讜 注诇 讻诇 讛诪转谞讛 讘讬谉 注诇 拽专拽注讜转 讜诪讟诇讟诇讬谉 讘讬谉 注诇 讛诇讜讗转讜 讜诇讗 讗诪专讬谞谉 讻讬讜谉 砖拽谞讜 诪讬讚讜 注拽专讛 诪讚讬谉 砖讻讬讘 诪专注 讜讙诇讬 讚注转讬讛 讚诇讗 谞讬讞讗 诇讬讛 砖讬拽谞讛 讛诇讜讗讛 讘转讜专转 诪转谞转 砖讻讬讘 诪专注 砖讛讜讗 拽讜谞讛 讘讚讘讜专 讗诇讗 讘讚讬谉 诪转谞转 讘专讬讗 专讜爪讛 诇讛拽谞讜转讜 讛讬诇讻讱 诇讗 讬拽谞讛 讛讛诇讜讗讛 砖讗讬谉 诪诇讜讛 注诇 驻讛 谞拽谞讬转 讘拽谞讬谉. 讜拽砖讬讗 讗讗讬讚讱 讚专讘 砖讻讬讘 诪专注 砖讗诪专 讻转讘讜 讜转谞讜 诪谞讛 诇驻诇讜谞讬 讜诪转 讗讬谉 讻讜转讘讬谉 讜谞讜转谞讬谉 砖诪讗 诇讗 讙诪专 诇讛拽谞讜转 讗诇讗 讘砖讟专 讗诇诪讗 讗诪专讬谞谉 讻讬讜谉 讚讗诪专 讻转讘讜 讜转谞讜 诪谞讛 注拽专讛 诪诪转谞转 砖讻讬讘 诪专注 讜诇讗 谞讬讞讗 诇讬讛 砖讬拽谞讛 讗诇讗 讻讚讬谉 诪转谞转 讘专讬讗. 讜驻专拽讬谞谉 讚专讘 讗讚专讘 诇讗 拽砖讬讗 讛讻讗 讚拽谞讜 诪讬谞讬讛 驻讬专讜砖 讙讘讬 诪转谞转 砖讻讬讘 诪专注 砖讻转讜讘 讘讛 拽谞讬谉 砖注砖讜 砖诇讬讞讜转讜 砖诇 砖讻讬讘 诪专注 讜拽谞讜 诪讬讚讜 讻诪讜 砖爪讜讛 住讘讬专讗 诇讬讛 诇专讘 讚诪讗讬 砖讗讬谞讜 拽讜谞讛 讘拽谞讬谉 讘专讬讗 讻讙讜谉 讛讛诇讜讗讛 拽谞讜 讘诪转谞转 砖讻讬讘 诪专注 讜诇讗 讗诪专讬谞谉 砖谞转讻讜讜谉 诇注拽专诐 诪转讜专转 诪转谞转 砖讻讬讘 诪专注. 讛转诐 讚诇讗 拽谞讜 诪讬谞讬讛 驻讬专讜砖 砖讻讬讘 诪专注 砖讗诪专 讻转讘讜 讜转谞讜 诪谞讛 诇驻诇讜谞讬 讜诪转 讜讚讗讬 讗讬转 诇谉 诇诪讬诪专 砖诇讗 讙诪专 诇讛拽谞讜转 注讚 砖讬注砖讜 砖诇讬讞讜转讜 砖诇讜 讜讬讻转讘讜 讗转 讛砖讟专. 讜讙讚讜诇讛 诪讝讜 拽讬讬诪讗 诇谉 讘注谞讬谉 讛拽谞讗转 讘专讬讗 讚讻讬 讗诪专讬谞谉 诇讬讛 诇讱 诪砖讜讱 讜拽谞讬 诇讗 拽谞讛 讘诪住讬专讛 讚拽驻讬讚讗 讛讜讬 讛讬诇讻讱 讘砖注转 诪讬转讛 讜讚讗讬 诇讗 拽谞讛 讘转讜专转 诪转谞转 砖讻讬讘 诪专注 讻讬讜谉 讚讗诪专 讻转讘讜 讜转谞讜 诇讜 讜诇讗 注砖讜 砖诇讬讞讜转讜 讜诇讗讞专 诪讻讗谉 讜讚讗讬 讗讬谉 讻讜转讘讬诐 讜谞讜转谞讬诐 诪转讜专转 砖讻讬讘 诪专注 诇讗 讬拽谞讛 砖讗讬谞讜 拽讜谞讛 讗诇讗 诇讗讞专 讙诪专 诪讬转讛 讜讗诐 诇讗 拽谞讛 诪讬讚 讗讞专 讙诪专 诪讬转讛 砖讜讘 讗讬谞讜 讬讻讜诇 诇拽谞讜转 诪转谞转 砖讻讬讘 诪专注 讜讘砖讟专 谞诪讬 诇讗 讬拽谞讛 讚讗讬谉 砖讟专 诇讗讞专 诪讬转讛 讜讛讜讗 讛讚讬谉 诇注讜诇诐 砖讻讬讘 诪专注 砖讗诪专 拽谞讜 诪诪谞讬 注诇 诪讟诇讟诇讬谉 讗讜 注诇 讛诇讜讗讛 讜诇讗 拽谞讜 诪讬讚讜 讜诪转 讚讜讚讗讬 诇讗 拽谞讛 讚诇讗 谞转讻讜讜谉 诇讛拽谞讜转 注讚 砖讬注砖讜 诪爪讜转讜 讗讘诇 诪砖注砖讜 砖诇讬讞讜转讜 讜讚讗讬 拽谞讛 诪讟诇讟诇讬谉 讘讚讬谉 诪转谞转 讘专讬讗 讜讛诇讜讗讛 讘讚讬谉 诪转谞转 砖讻讬讘 诪专注. 讛讚讬谉 讛讬讗 住讘专讗 讚专讘. 讗讘诇 砖诪讜讗诇 住讘专 讗祝 注诇 驻讬 砖注砖讜 砖诇讬讞讜转讜 砖诪讗 注拽专讛 诪转讜专转 诪转谞转 砖讻讬讘 诪专注 讜诇讗 讙诪专 诇讛拽谞讜转讜 讗诇讗 讘拽谞讬谉 讜讻讬讜谉 讚讗诪专讬谞谉 砖诇讗 讛讬讛 拽谞讬谉 讗诇讗 诪讞诪转 诪讬转讛 讜讗讬谉 拽谞讬谉 讜砖讟专 诇讗讞专 诪讬转讛 诇讗 拽谞讛 诇讗 砖谞讗 诪讟诇讟诇讬谉 讜诇讗 砖谞讗 讛诇讜讗讛 诇讗 拽谞讛 讚讗讻讜诇讛 诪讬诇转讗 拽讗诪专 砖诪讜讗诇 砖诪讗 诇讗 讙诪专 诇讛拽谞讜转讜 讗诇讗 讘砖讟专 讘讬谉 讗诪讟诇讟诇讬谉 讘讬谉 讗讛诇讜讗讛. 讜讗祝 注诇 驻讬 砖讬砖 诇讞诇拽 讜诇讜诪专 讚讻讬讜谉 砖讗讬谉 讛讛诇讜讗讛 谞拽谞讬转 讘拽谞讬谉 诇讗 讗诪专讬谞谉 砖诪讗 诇讗 讙诪专 诇讛拽谞讜转讜 讗诇讗 讘砖讟专. 诇讗讜 诪讬诇转讗 讛讬讗 讚诪讻诇 诪拽讜诐 注拽专讛 诪转讜专讛 诪转谞转 砖讻讬讘 诪专注 讚砖诪讜讗诇 讗讻讜诇讛 诪讬诇转讗 拽讗讬. 讜注讜讚 砖讗转讛 专讜讗讛 砖讛转诇诪讜讚 诪讚诪讛 讛诇讜讗讛 诇砖讗专 讚讘专讬诐 讘诪讗讬 讚拽讗 诪拽砖讬 讚专讘 讗讚专讘 讜讗讬谞讜 诪驻专讬砖 讘讬谞讬讛诐 讗诇讗 砖转讬专爪谞讜 讜讛驻专砖谞讜 讘讬谉 拽谞讜 诪讬谞讬讛 讜诇讗 拽谞讜 诪讬谞讬讛. 讛讬诇讻讱 讛诇讜讗讛 谞诪讬 诇砖诪讜讗诇 诇讗 讬拽谞讛 讗祝 讻砖拽谞讜 讻讬讜谉 讚讗讬转 诇讬讛 诇砖诪讜讗诇 砖诪讗 诇讗 讙诪专 诇讛拽谞讜转讜 讗诇讗 讘砖讟专 讗祝 注诇 驻讬 砖拽谞讜 诪讬讚讜 讜注砖讜 砖诇讬讞讜转讜 讜讝讛讜 砖诇讗 讻转讘讜 讛讙讗讜谞讬诐 讝"诇 讘讞讘讜专讬讛诐 砖诪转谞转 砖讻讬讘 诪专注 砖讻转讜讘 讘讛 拽谞讬谉 砖讗诐 讗诪专 讛诇讜讗转讜 诇驻诇讜谞讬 讚诇讗 诪砖讻讞转 讗诇讬讘讗 讚讛诇讻转讗 砖转拽谞讛 诪讞诪转 诪转谞转 砖讻讬讘 诪专注 砖讻转讜讘 讘讛 拽谞讬谉 讗驻讬诇讜 诇讗讞专 诪讬转讛 讗诇讗 讘诪讬驻讛 讗转 讻讞讜 诇讗 讘诪讟诇讟诇讬谉 讜诇讗 讘讛诇讜讗讛. 讻谉 谞专讗讛 讘注讬谞讬 驻讬专讜砖 砖诪讜注讛 讝讜. 


诪转谞转 砖讻讬讘 诪专注 砖讻转讜讘 讘讛 拽谞讬谉 讻讜'. 讜砖诪讜讗诇 讗诪专 诇讗 讬讚注谞讗 诪讗讬 讗讚讜谉 讘讛. 讜讝讛 诇砖讜谉 讛讗专"讬 讘注诇讬讜转: 住讘讬专讗 诇讬讛 诇砖诪讜讗诇 讻讜' (转诪爪讗谞讜 讘住讜祝 砖讬讟讛 诪拽讜讘爪转 诇讛专"讘 讝"诇).  


讜讝讛 诇砖讜谉 讛专讗"砖: 砖讟专 砖讻转讜讘 讘讜 拽谞讬谉. 驻讬专砖 专讘讬谞讜 砖诪讜讗诇 讛讜讗 讛讚讬谉 讗诐 诇讗 谞讻转讘 讛拽谞讬谉 讘转讜讱 讛砖讟专 讻讜'. 讜讛讗讬 讚讗诪专 砖诪讜讗诇 讗讬谉 砖讟专 诇讗讞专 诪讬转讛 诇讗讜 讚讜拽讗 砖讟专 讗诇讗 讻诇讜诪专 讝讻讜转 讻讻转讜讘 讘砖讟专 讜讛讬讬谞讜 讛拽谞讬谉 讜讗祝 注诇 讙讘 讚讛拽谞讬谉 谞注砖讛 诪讞讬讬诐 诇讗 讗诪专讬谞谉 砖讬讞讜诇 讛拽谞讬谉 诇诪驻专注 讻讬讜谉 讚讗讞专 讙诪专 诪讬转讛 讗讬谞讜 专讗讜讬 诇讛拽谞讜转 讜讻讬讜谉 讚诪转谞转 砖讻讬讘 诪专注 诇讗 讘注讬讗 拽谞讬谉 讜讛讜讗 讛拽谞讛 诇讜 诇讙专注 讻诪讜 谞转讻讜讜谉 砖诇讗 讛拽谞讛 诪转谞转 砖讻讬讘 诪专注 讘讝诪谞讛 讗诇讗 讘拽谞讬谉 讜讗讝 讗讬谞讜 专讗讜讬 诇拽谞讬谉 讛讬诇讻讱 诇讗 拽谞讛 讜讛讗讬 讚谞拽讟 砖诪讜讗诇 砖讟专 诪砖讜诐 讚拽讗讬 讗诪讬诇转讬讛 讚专讘 讚诇讚讬讚讬讛 砖讟专 讚讜拽讗 讻诪讜 砖讗驻专砖. 讜拽砖讛 诇驻专砖讜 讚讛讬讗讱 讬讗诪专 专讘 讚讘拽谞讬谉 诇讞讜讚讬讛 讗诐 注诪讚 讗讬谞讜 讞讜讝专 讜讛讗 拽转谞讬 诪转谞讬转讬谉 诇讗 砖讬讬专 拽专拽注 讻诇 砖讛讜讗 讗讬谉 诪转谞转讜 诪转谞讛 讜讘拽谞讬谉 诪讬讬专讬 讚讜诪讬讗 讚专讬砖讗 讚砖讬讬专 拽专拽注 讻讜' 讚诪讬讬专讬 讘拽谞讬谉 讻讚驻住拽 诇注讬诇 讚讘诪转谞讛 讘诪拽爪转 讘注讬讗 拽谞讬谉 讜讗讬谉 诇讜诪专 讚专讘 住讘专 诪转谞讛 讘诪拽爪转 诇讗 讘注讬讗 拽谞讬谉 讻讚讛讜讛 讘注讬讗 诇诪讬诪专 诪注讬拽专讗 诇注讬诇. 讚讛讗 讗诪专 专讘讗 诇注讬诇 诇讗 转转诇讜 讘讜拽讬 住专讬拽讬 讘专讘 谞讞诪谉 诪砖诪注 讚诪讬诇转讗 讚驻砖讬讟讗 讛讬讗 讚讘注讬讗 拽谞讬谉. 讜注讜讚 讘讬 专讘 讚讗诪专讬 讗专讻讘讗 讗转专讬 专讬讻砖讬 诪谞讜 专讘 讛讜谞讗 讻讚讗诪专 讘驻专拽 讛注专诇 讗诪专讬 讘讬 专讘 诪谞讜 专讘 讛讜谞讗 讜讗诐 讻谉 诪讗讬 拽讗 诪转诪讛 讘讙讬讟讬谉 驻专拽 讛转拽讘诇 诪讻诇诇 讚专讘 讛讜谞讗 住讘专 诪转谞讛 讘诪拽爪转 诇讗 讘注讬讗 拽谞讬谉 讜讗驻讬诇讜 诇驻讬专讜砖 专砖"讬 砖驻讬专砖 讗诪专讬 讘讬 专讘 专讘 讛诪谞讜谞讗 诪讗讬 拽讗 诪转诪讛 讗讬 住讘专 专讘 讛讜谞讗 讻专讘 专讘讜. 诇讻谉 谞专讗讛 诇驻专砖 讚讚讜拽讗 讻砖谞讻转讘 讛拽谞讬谉 讘转讜讱 讛砖讟专 讗讝 诪讬驻讛 专讘 讻讞 讛诪转谞讛 讗讘诇 讘拽谞讬谉 诇讞讜讚讬讛 诪讜讚讛 专讘 讚讗诐 注诪讚 讞讜讝专. 讜诪讬讛讜 讗诇讬讘讗 讚砖诪讜讗诇 爪专讬讻讬诐 讗谞讜 诇讜诪专 讚讘拽谞讬谉 诇讞讜讚讬讛 诇讗 拽谞讛 讜诇讗讜 讚讜拽讗 谞拽讟 砖讟专 讻讚驻讬专砖转讬 讚讗讬 诇讗 转讬诪讗 讛讻讬 诪讗讬 驻专讬讱 诇拽诪谉 诪讬 讗诪专 砖诪讜讗诇 砖诪讗 诇讗 讙诪专 讻讜' 诇讬砖谞讬 讛讗 讚拽谞讬 诇讗讞专 诪讬转讛 诪讬讬专讬 砖诇讗 谞讻转讘 讛拽谞讬谉 讘转讜讱 讛砖讟专 讗诇讗 注诇 讻专讞讱 讘拽谞讬谉 诇讞讜讚讬讛 拽讗诪专 谞诪讬 砖诪讜讗诇 讚诇讗 拽谞讛 讜讛讗 讚拽转谞讬 讘诪转谞讬转讬谉 诇讗 砖讬讬专 拽专拽注 讻讜' 讚诪讬讬专讬 注诇 讻专讞讱 讘拽谞讬谉 讻讚驻讬专砖转讬 讜诪砖诪注 讚讗诐 诪转 拽谞讛 诪讬讬专讬 讘讬驻讛 讗转 讻讞讜. 讜转讬诪讛 讚讘住诪讜讱 讚驻专讬讱 诪专讘 讗讚专讘 诪讛讗 讚砖讻讬讘 诪专注 砖讗诪专 讻转讘讜 讜转谞讜 诪谞讛 诇驻诇讜谞讬 讜诪转 讗讬谉 讻讜转讘讬诐 讜谞讜转谞讬诐 讻讜' 讜诪砖谞讬 讛讗 讚拽谞讜 诪讬谞讬讛 讛讗 讚诇讗 拽谞讜 诪讬谞讬讛 讜诪砖诪注 讚讗讬 拽谞讜 诪讬谞讬讛 讛讜讛 诇讬讛 诪转谞转 讘专讬讗 讜讗祝 注诇 驻讬 砖讛拽谞讬谉 诇讗 谞讻转讘 讘砖讟专 讜诇讻讱 驻专讬讱 诇专讘 讚讛讜讛 诇谉 诇诪讬诪专 讗专讻讘讗 讗转专讬 专讬讻砖讬 讜讗诐 注诪讚 讗讬谞讜 讞讜讝专. 讜讬砖 诇讜诪专 讚讻讬讜谉 讚拽谞讜 诪讬谞讬讛 讜爪讜讛 诇讻转讜讘 讛讜讬 讬驻讜讬 讜讚注转讜 诇讛拽谞讜转 诇讗诇转专 讚讗诇讜 (讻讬讜谉) 讘讻讜谞讛 谞讻转讘. 讜注讜讚 讬砖 诇讜诪专 讚讛讻讬 驻专讬讱 讚专讘 讗讚专讘 诇讗 驻专讬讱 讜诇讬讛讜讬 讻诪转谞转 讘专讬讗 讚驻砖讬讟讗 讻讬讜谉 砖诇讗 谞讻转讘 讛拽谞讬谉 诇讗 讛讜讬讗 讻诪转谞转 讘专讬讗 讗诇讗 讛讻讬 驻专讬讱 讚讻讬 讛讬讻讬 讚讗诪专 专讘 讚砖讟专 砖讻转讜讘 讘讜 拽谞讬谉 砖讛拽谞讬谉 砖讻转讜讘 讘讜 诇讗 讘讗 诇讙专注 讗诇讗 诇讬驻讜转 讛讻讬 谞诪讬 讻讬 讗诪专 讻转讘讜 讜转谞讜 诇驻诇讜谞讬 讛讜讛 诇谉 诇诪讬诪专 讚讛讗 讚讗诪专 讻转讘讜 诇讗 谞转讻讜讜谉 诇讙专注 讻讞讜 讗诇讗 诇讬驻讜转 诇讛讬讜转 讛砖讟专 讘讬讚讜 诇专讗讬讛. 讜诪砖谞讬 讛讗 讚拽谞讜 诪讬谞讬讛 讻讜' 讻诇讜诪专 讛讬讻讗 讚拽谞讜 诪讬谞讬讛 讗讬讻讗 讛讜讻讞讛 砖谞转讻讜讜谉 诇讬驻讜转 讻讞讜 讜讛讻讬 谞诪讬 讙讘讬 讻转讘讜 讜转谞讜 讗讬 拽谞讜 诪讬谞讬讛 讛讜讛 讗诪专讬谞谉 讚诇讬驻讜转 讻讞讜 谞转讻讜讜谉 讜拽谞讛 诇讗讞专 诪讬转讛 讻讚讬谉 诪转谞转 砖讻讬讘 诪专注 砖诇讗 讗诪专 讻转讘讜. 讜诪讬讛讜 诇讗 讛讜讬 讻诪转谞转 讘专讬讗 讚讗诐 注诪讚 讗讬谞讜 讞讜讝专 讻讬讜谉 砖诇讗 谞讻转讘 拽谞讬谉 讘转讜讱 讛砖讟专. 注讚 讻讗谉. 


拽砖讬讗 讚专讘 讗讚专讘. 讜讝讛 诇砖讜谉 讛专"讬 讝"诇 讘注诇讬讜转: 讗诐 转讗诪专 诪讗讬 拽讗 诪拽砖讛 诪讚专讘 讗讚专讘 讻讜' (转诪爪讗谞讜 讘住讜祝 砖讬讟讛 诪拽讜讘爪转 诇讛专讘 讝"诇). 


讜讗讬谉 砖讟专 诇讗讞专 诪讬转讛. 砖讻讘专 谞驻诇 讛诪诪讜谉 诇驻谞讬 讛讬讜专砖讬谉 讜讗祝 注诇 驻讬 砖爪讜讛 诇讻转讜讘 讛砖讟专 诪讞讬讬诐 诇讗 讗诪专讬谞谉 讚讘专讬 砖讻讬讘 诪专注 讻讻转讜讘讬谉 讜讻诪住讜专讬谉 讗诇讗 诇注谞讬谉 谞转讬谞转 诪诪讜谉 讗诐 诇讗 爪讜讛 诇讻转讜讘 砖讟专 讗讘诇 讗诐 爪讜讛 砖讻讬讘 诪专注 诇讻转讜讘 爪讜讜讗转讜 讘砖讟专 讛讬讬谞讜 讚讬讬转讬拽讬 砖拽讜谞讛 诇讗讞专 诪讬转讛. 讚砖诪讜讗诇 讗讚砖诪讜讗诇 诇讗 拽砖讬讗 讘诪讬驻讛 讗转 讻讞讜. 讜专讘 住讘专 讚讗驻讬诇讜 讛讻讬 诇讗 拽谞讛 讚讛讻讬 拽讗诪专 讗祝 砖讟专 讗谞讬 专讜爪讛 砖转讻转讘讜 讜讬拽谞讛 讘讻转讬讘讛 讜诇讗 诇讬驻讜转 讻讞讜 谞转讻讜讜谉 砖讬拽谞讛 讘诇讗 讻转讬讘讛. 讗讬 谞诪讬 专讘 讗讬讬专讬 讘诇讗 讬驻讜讬 讜诪专 讗诪专 讞讚讗 讜诪专 讗诪专 讞讚讗 讜诇讗 驻诇讬讙讬. 讜讬砖 诇转诪讜讛 讚讘转拽讜谉 讛砖讟专讜转 砖转拽谞讜 讛讙讗讜谞讬诐 诇讻转讜讘 讘诪转谞转 砖讻讬讘 诪专注 讗诪专 诇谞讜 讛讜讜 注诇讬 注讚讬诐 讜拽谞讜 诪诪谞讬 讘讻诇 诇砖讜谉 砖诇 讝讻讜转 讜讗讬谉 讻转讜讘 讘讜 讛讜讜 注诇讬 注讚讬诐 讜讗祝 拽谞讜 诪诪谞讬 讚讜诪讬讗 讚讗祝 讻转讘讜 讜讞转诪讜 讗讜 讘住讜祝 讛砖讟专 讛讬讛 专讗讜讬 诇讻转讜讘 讜拽谞讬谞讗 诪讬谞讬讛 诪讜住祝 注诇 诪转谞转讗 讚讗 讚讛讗 拽讬讬诪讗 诇谉 讻砖诪讜讗诇 讚诇讗 拽谞讬 讗诇讗 讘诪讬驻讛 讗转 讻讞讜. 讜砖诪讗 讬砖 诇讜诪专 讻讬讜谉 砖讻转讜讘 讘讜 讘讻诇 诇砖讜谉 砖诇 讝讻讜转 诪砖诪注 讬驻讜讬 讻讞. 讜诪讬讛讜 谞讛讬讙讜 讛讗讬讚谞讗 诇讻转讜讘 讬驻讜讬 讻讞 讘爪讜讜讗转 砖讻讬讘 诪专注 讜讻谉 专讗讜讬 诇注砖讜转. 讛专讗"砖.





诪讛专砖"讗 - 讞讬讚讜砖讬 讛诇讻讜转

讘讗"讚 讚拽诪"诇 讘专讬砖讗 讚讗讬谉 诪注诪讚 砖诇砖转谉 诪讜注讬诇 讘砖讟专 讗"讻 讗祝 诇讚讬讚讬讛 转谞讜 讚诪转谞讬' 讛讬讬谞讜 讻转讘讜 讜转谞讜 讚讻讛"讙 讻讜' 注讻"诇 讻爪"诇 诪转讜住驻讜转 讬砖谞讬诐 讜驻讬' 诇讚讘专讬讛诐 讚讗讬谉 谞专讗讛 诇讜诪专 讚讗讬谉 诪注诪讚 砖诇砖转谉 诪讜注讬诇 讘砖讟专 讻砖讛讜讗 讘注讬谉 讜讗"讻 注"讻 诇讚讬讚讬讛 讚讛讬讬谞讜 诇诪讗谉 讚诪讜拽讬 诇讛 讘讘专讬讗 谞诪讬 转谞讜 讚诪转谞讬' 讛讬讬谞讜 讻转讘讜 讜转谞讜 讻诪讜 诇诪讗谉 讚诪讜拽讬 诇讛 讘砖"诪 砖讛讜讻讬讞讜 讛转讜住' 诇注讬诇 讚讗讬讬专讬 诪转谞讬' 讘讻转讘讜 讜转谞讜 砖讗讬谉 讛讙讟 讘注讬谉 讜讘讻讛"讙 诇讗 讗讬爪讟专讬讱 诇讬讛 诇讗砖诪讜注讬谞谉 讚诇讗 诪讛谞讬 诪注诪讚 讙' 讚讘诪诪讜谉 讻讛"讙 谞诪讬 诇讗 诪讛谞讬 诪注诪讚 讙' 讜讻转讘讜 砖讜讘 讜注讬"诇 讻讜' 讻讬讜谉 讚讗讜拽讬 诪转谞讬' 讘讘专讬讗 讛砖讟专 讛讜讬 讻讜' 专"诇 讚讬"诇 讚讙诐 讗诐 讛砖讟专 讛讜讗 讘注讬谉 讗砖诪注讬谞谉 讚讗讬谉 诪讜注讬诇 诪注诪讚 讙' 讚讗讬讻讗 诇讗讜拽诪讗 讚诪讬讬专讬 砖讗讬谞讜 讘讗讜转讛 砖注讛 讘专砖讜转 讛谞驻拽讚 讻讜' 讗"谞 砖讗讬谉 讛谞驻拽讚 讻讜' 讜诪讛专砖"诇 讛讙讬讛 诇驻讬 讚专讻讜 讜讻转讘 讚讛讗讬 讜注讬"诇 讻讜' 讗讬谞讜 诪诇砖讜谉 讛转讜住' 讜讗讬谉 爪讜专讱 讜讗讬谉 诇讛讗专讬讱:


讘讗"讚 诪讬讛讜 讗讬谉 谞专讗讛 诇讛注诪讬讚 专讬砖讗 讘驻诇讜讙转讗 讻讜' 注讻"诇 专"诇 讻讬讜谉 讚诇讗 诪爪讬谞讜 讚驻诇讬讙讬 讗诪讜专讗讬 讘专讬砖讗 讗诇讗 讘住讬驻讗 诇讬转 诇谉 诇诪讬诪专 讚驻诇讬讙讬 谞诪讬 讘专讬砖讗 讗诇讗 讚讻"注 讛专讬砖讗 讘讻转讘讜 讜转谞讜 讻谉 谞专讗讛 诪转讜住' 讚驻"拽 讚讙讬讟讬谉 讜诪讛专砖"诇 驻讬' 讘讝讛 讚专讱 讗讞专转 讜诇讗 讬讚注谞讜 诪讬 讚讞拽讜 讜拽"诇:


讘讚"讛 诪转谞转 砖"诪 讻讜' 讜注讜讚 讚诇砖诪讜讗诇 讻讜' 讛"讛 谞诪讬 讚讗讬谉 拽谞讬谉 讻讜' 讗"讻 诪转谞讬' 讻讜' 讛讬讬谞讜 讘拽谞讬谉 讗讬讱 讬讜注讬诇 诇砖诪讜讗诇 讻讜' 注讻"诇 爪"注 诪讗讬 拽砖讬讗 诇讛讜 诇驻专砖讘"诐 诪诪转谞转 砖"诪 讘诪拽爪转 讚讘注讬 拽谞讬谉 讗诪转谞转 砖"诪 讘讻讜诇讛 讚诇讗 讘注讬 拽谞讬谉 讜诇"诇 诇讗拽谞讜讬讬 讘住讜讚专 讗诇讗 讚诪转谞转 砖"诪 讛讜讗 诪拽谞讛 诇讜 诇讗讞专 诪讬转讛 讜讗讬谉 拽谞讬谉 诇讗讞专 诪讬转讛 讻驻专砖讘"诐 讘讛讚讬讗 讚讘讛讻讬 诪驻诇讬讙 讘讬谉 诪转谞转 砖"诪 讘讻讜诇讛 讜讘讬谉 诪转谞转 砖"诪 讘诪拽爪转 讚讘注讬 拽谞讬谉 讜讛"诇 讻诪转谞转 讘专讬讗 讚讗讬谉 讚注转讜 诇讛拽谞讜转 诇讗讞专 诪讬转讛 讜谞专讗讛 诇驻专砖 讚讘专讬讛诐 讚诪住讬驻讗 拽砖讬讗 诇讛讜 讚拽转谞讬 诇讗 砖讬讬专 讻诇 砖讛讜讗 讚讗讬谉 诪转谞转讜 诪转谞讛 讜讞讜讝专 讗诐 注诪讚 讗讘诇 讗诐 诪转 拽谞讛 讻讚诪砖诪注 讘讻讜诇讛 砖诪注转讬谉 讜诇砖诪讜讗诇 讗祝 诇讗讞专 诪讬转讛 诇讗 讬拽谞讛 诪砖讜诐 讚讗讬谉 拽谞讬谉 诇讗讞专 诪讬转讛 讜诪转谞讬' 注"讻 讘拽谞讬谉 讗讬讬专讬 讻诪讜 砖讛讜讻讬讞讜 诪讛专讬砖讗 讚讘诪拽爪转 诪转谞转讜 诪转谞讛 讚拽讬"诇 讚讘注讬 拽谞讬谉 讻诪"砖 讛转讜住' 诇注讬诇 讜讘讛讻讬 谞讬讞讗 诇拽诪谉 讘转讜住' 砖讻转讘讜 讘砖诐 专讘讬谞讜 讬注拽讘 讚专讬砖讗 讗讬讬专讬 讘拽谞讬谉 讜讛住讬驻讗 讗讬讬专讬 讘诇讗 拽谞讬谉 讚诇驻讬 讚专讻讜 讬转讬讬砖讘 拽讜砖讬讬转 讛转讜住' 讚讛讻讗 讘讬谉 诇专讘 讜讘讬谉 诇砖诪讜讗诇 讗讘诇 讗讬 讛讜讛 拽砖讬讗 诇讛讜 讛讻讗 诇砖诪讜讗诇 诪专讬砖讗 诇讗 讬转讬讬砖讘 诇驻讬' 专讘讬谞讜 讬注拽讘 拽讜砖讬讬转 讛转讜住' 诇砖诪讜讗诇 讜讚讜"拽:


讘讗"讚 讜讚讜讞拽 诇讛注诪讬讚 诪砖谞转讬谞讜 讘诪讬驻讛 讻讞讜 讜讻讙讜谉 砖讗诪专 讚讘住诪讜讱 诇讗 诪砖诪注 讛讻讬 讻讜' 注讻"诇 诇驻讬' 专砖讘"诐 讚讘拽谞讬谉 诇讞讜讚 谞诪讬 谞讗诪专 讚讗讬谉 拽谞讬谉 诇讗讞专 诪讬转讛 讚讜讞拽 讛讜讗 诇讛注诪讬讚 诪砖谞转讬谞讜 讚讜拽讗 讘诪讬驻讛 讻讞讜 注诐 讛拽谞讬谉 讜讻讙讜谉 砖讗诪专 讻谉 讘注诇 驻讛 讚讘住诪讜讱 诇讗 诪砖诪注 讛讻讬 讚诇讬讛讜讬 讘注讬 讬讬驻讜讬 讻讞 注诐 讛拽谞讬谉 诇讞讜讚 讜讛讬讬谞讜 诪讚驻住拽讬谞谉 诪转谞转 砖"诪 讘诪拽爪转 讘注讬 拽谞讬谉 讜诇讗 拽讗诪专 谞诪讬 讚讘注讬 讬讬驻讜讬 讻讞 讜诇砖讬讟转 讛转讜住' 讚诇拽诪谉 讚诪驻诇讙讬 讘拽谞讬谉 注诐 讛砖讟专 讘讬谉 砖讛拽谞讬谉 讘转讜讱 讛砖讟专 讘讬谉 砖讗讬谞讜 讘转讜讱 讛砖讟专 讗诪专讬谞谉 讚讗讬谉 砖讟专 诇讗讞专 诪讬转讛 诇砖诪讜讗诇 讗讘诇 讘拽谞讬谉 诇讞讜讚 诇讗 讗诪专讬谞谉 讛讻讬 讜诪讛谞讬 砖驻讬专 讘诇讗 讬讬驻讜讬 讻讞 讻驻住拽讗 讚诇注讬诇 讚讘注讬 拽谞讬谉 讜诇讗 拽讗诪专 讚讘注讬 谞诪讬 讬讬驻讜讬 讻讞 讛砖转讗 砖驻讬专 诪转谞讬' 讗讬讬专讬 讘讬驻讜讬 讻讞 讻讛讛讬讗 讚砖诪讜讗诇 讚诇拽诪谉 讘砖"诪 砖讻转讘 讻诇 谞讻住讬讜 讻讜' 讗注"驻 砖拽谞讜 讻讜' 讚诪转谞讬' 谞诪讬 讚讛讻讜转讘 讻诇 谞讻住讬讜 讻讜' 拽转谞讬 讚讗讬讬专讬 谞诪讬 讘拽谞讬谉 注诐 讛砖讟专 讜讻"讻 讛转讜住驻讜转 讘讛讚讬讗 讘驻专拽 讗注"驻 诇砖讬讟转 专讬讘"诐 讚诪转谞讬' 讚讛讻讗 讗讬讬专讬 讘拽谞讬谉 注诐 讛砖讟专 讜讘讬讬驻讜讬 讻讞 讻讛讛讬讗 讚砖诪讜讗诇 讚诇拽诪谉 讜讘讛讻讬 谞讬讞讗 讚驻住讬拽讗 诇讛讜 诇转讜住' 诇拽诪谉 诇专讘 讘拽谞讬谉 注诐 讛砖讟专 讗诇讗 砖讗讬谞讜 讘转讜讱 讛砖讟专 讚讛讜讬 讙专注讜谉 讻讞 讚讗诐 注诪讚 讞讜讝专 讜讛讬讬谞讜 诪诪转谞讬' 讚讛讻讗 讚讗讬讬专讬 拽谞讬谉 注诐 讛砖讟专 讜拽转谞讬 讘住讬驻讗 讘诇讗 砖讬讬专 讚讗诐 注诪讚 讞讜讝专 讜讚讜"拽:





讞讻诪转 砖诇诪讛

转讜住' 讘讚"讛 转谞讜 诪谞讛 诇驻诇讜谞讬 讻讜' 诇讗 砖讬讬讱 诪注诪讚 砖诇砖转谉 讻讜' 讻爪"诇:


讘讗"讚 讜注讜讚 讬"诇 讚诪爪讬 诇讗讜拽诪讬 专讬砖讗 讻讜' 谞"讘 讝讜 讛讬讗 讛讙"讛 讜转讜诇拽转 注诇 讛讗 讚诇注讬诇 讘驻谞讬诐 讚讗讬谉 谞专讗讛 诇讜诪专 讻讜' 讜讚讜"拽:


讘讛讙"讛 讚讗讬讻讗 讚诪讜拽讬 诇讛 讘诪注诪讚 讙' 讜讗讬讻讗 讚诪讜拽讬 诇讛 讘讻转讘讜 讜转谞讜 讻讜' 讻爪"诇 讜谞"讘 驻讬专讜砖 讜诇讗 诪讛谞讬 诪注诪讚 砖诇砖转谉 讻砖讟专 讜诪专 讚诪讜拽讬 诇讛 讘砖讻讬讘 诪专注 讜诇讗 讘诪注诪讚 讙' 住讘专 诪注诪讚 讙' 谞诪讬 诪讛谞讬 讻砖讟专 讜讚讜"拽:





专砖"砖

讙诪专讗 讗专讻讘讬' 讗转专讬 专讬讻砖讬 讻讜' 砖讗诐 注诪讚 讗讬谞讜 讞讜讝专. 诇讻讗讜专讛 诇驻讬' 讛专砖讘"诐 诪转谞讬' 讚诇拽诪谉 讛讜讗 讗讜诪专 砖讻"诪 讛讬讬转讬 讻讜' 讛诪"诇 讗讬 讘拽谞讬谉 讗驻讬' 讛讬' 砖讻"诪 讗讬谞讜 讞讜讝专 讗讬 讘诇讗 拽谞讬谉 讻讬 讛讜讬 讘专讬讗 讗讬谞讛 讻诇讜诐:



砖诐 砖讻"诪 砖讗诪专 讻转讘讜 讜转谞讜 诪谞讛 讻讜'. 谞专讗讛 讚专"诇 拽专拽注 砖讜讛 诪谞讛 讚讗讬 诪谞讛 诪诪砖 诪讬 诪讬拽谞讬 讘砖讟专 讜讻"诪 诪诇砖讜谉 专砖讘"诐 诇注讬诇 (拽诇"讛 讘') 讜讘专砖"讬 讘讙讬讟讬谉 (讟' 讘') 讜诪讬讬专讬 讘诪讞诇拽 讻诇 谞讻住讬讜:



砖诐 讜诪转 讗讬谉 讻讜转讘讬谉 讜谞讜转谞讬谉 讻讜'. 诪砖诪注 讚讗诐 讻转讘讜 讜诪住专讜 诪讞讬讬诐 拽谞讛 讚讛讜讛 讻诪讜 讻转讘 讜讝讬讻讛 (诇驻讬' 讛专砖讘"诐) 诇拽诪谉 讜注讬' 讘专讗"砖:



砖诐 讚砖诪讜讗诇 讗讚砖诪讜讗诇 诇"拽 讘诪讬讬驻讛 讗"讻. 诇驻"讝 谞专讗讛 讚专"讬 讗"砖 诇讗 讘讗 诇讞诇讜拽 注诇 讛讗 讚专讘 讗诇讗 诇驻专砖 讚驻注诪讬诐 讻讜转讘讬谉 讚讛讬讬谞讜 讘诪讬讬驻讛 讜讻诪讜 砖驻讬' 讛专砖讘"诐 诇注讬诇 (拽诇"讛 讘') 讚讛讗 讚专讬讜"讞 讗诪专 注诇讛 转讬讘讚拽 讚讜讚讗讬 讘诪讬讬驻讛 诇讗 驻诇讬讙 专讘:



专"砖 讚"讛 诇讗 讬讚注谞讗 (讘住讜驻讜). 讗"谞 讻讜' 讗诇讗 砖爪讜讛 讻讜' 讜诪拽谞讛 讘住讜讚专 讻讜' 讜诪讬讚 (讻爪"诇) 讻砖诪转 谞驻诇讜 谞讻住讬诐 拽诪讬 讬讜专砖讬谉 讻讜'. 讜注讬' 诇注讬诇 (拽诇"讝) 讚讛讚专 讘讬' 讗讘讬讬 诇讙讘讬 专讘讗 讚住"诇 讚诪转谞转 砖讻"诪 诇讗 拽谞讛 讗诇讗 诇讗讞专 讙诪专 诪讬转讛 讜注讬' 讘转诪讜专讛 (讻"讛) 讘讘注讬讗 讚讗讬诇驻讗. 讗讘诇 诇讻讗讜专讛 讘诇讗 讝讛 讛专讬 讗讝 讛讚专 住讜讚专讗 诇诪专讬' 讻讚讗专"讗 讘谞讚专讬诐 (诪"讞 讘'):



专"砖 讚"讛 拽砖讬讗 讚专讘 讻讜'. 讜讛讻讗 拽讗诪专讬 讗讬驻讻讗. 讻爪"诇:



专"砖 讚"讛 讘诪讬讬驻讛. 讜讛"谞 讘爪讜讜讗转讜 讻讜' 讬讬驻讜讬 讻讞 讚拽谞讬谉 讻讜'. 诇砖讜谉 拽谞讬谉 讗讬谞讜 诪讚讜讬讬拽 讚讛讗 诪讜拽讬 诇讛 讚诇讗 拽谞讜 诪讬谞讬':



转讚"讛 诪转谞转. 讜注讜讚 讚诇砖诪讜讗诇 讻讜' 讗"讻 诪转谞讬转讬谉 讻讜' 讚讛讬讬谞讜 讘拽谞讬谉 讗讬讱 讻讜'. 讻爪"诇:



讘讗"讚 讜讚讜讞拽 讻讜' 讚讘住诪讜讱 诇讗 诪砖诪注 讛讻讬. 讛诪讛专砖"讗 驻讬' 讚专"诇 诪讛讗 讚驻住拽 诇注讬诇 诪转谞转 砖讻"诪 讘诪拽爪转 讘注讬 拽谞讬谉 讜诇讗 拽讗诪专 讚讘注讬 讬讬驻讜讬 讻讞. 讜转诪讜讛 讚讛讗 讘诪拽爪转 住"诇 诇专砖讘"诐 讚讗祝 砖诪讜讗诇 诪讜讚讛 讚诇"讘 讬讬驻讜讬 讻讞 讜讻诪砖"讻 讘注爪诪讜 诇注讬诇 讘住诪讜讱. 讜诇"谞 讚讬讻讜讜谞讜 诇讛讗 讚诪拽砖讛 诇拽诪谉 诪讚专"讬 讗"砖 砖"诪 砖讻转讘 讻诇 谞讻住讬讜 讻讜' 讜诪讜拽讬 诇讛 讘讬讬驻讜讬 讻讞 讜诇讗 诪拽砖讛 诪诪转谞讬转讬谉. 诪砖诪注 讚诪转谞讬转讬谉 讗转讬讗 诇讬' 砖驻讬专 讗祝 讘砖讗讬谞讜 诪讬讬驻讛 讜注讬' 讘讚讘专讬讛诐 讘讻转讜讘讜转 (谞"讛 讘'):



讘讗"讚 (注"讘) 拽"讜 诇砖诪讜讗诇 讚诇讗 讙专注. 专"诇 诪拽谞讬谉 讘砖讟专 讚住"诇 讚诇讗 拽谞讛 讗祝 讗诐 诪转:



讘住讛"讚 讜诪砖"讻 讛讙讗讜谉 讻讜' 拽谞讜 诪诪谞讬 讻讜' 讗讜 讗祝 拽谞讜 诪诪谞讬 讻讜'. 讻爪"诇 讜讻"讛 讘讚讘专讬讛诐 讘讻转讜讘讜转 砖诐:

